ADOBE

Ohjelmiston käyttöoikeussopimus

LUE TÄMÄ SOPIMUS HUOLELLISESTI. KOPIOIMALLA TAI ASENTAMALLA OHJELMISTON TAI SEN OSAN TAI KÄYTTÄMÄLLÄ OHJELMISTOA TAI JOTAKIN SEN OSAA SINÄ (TÄSTÄ ETEENPÄIN ”KÄYTTÄJÄ”) HYVÄKSYT KAIKKI TÄMÄN SOPIMUKSEN SISÄLTÄMÄT EHDOT, MUKAAN LUKIEN RAJOITUKSETTA NE SÄÄDÖKSET, JOTKA KOSKEVAT KÄYTÖN RAJOITUSTA (KOHDASSA 4), RAJOITETTUA TAKUUTA (KOHDISSA 6 JA 7) JA VASTUUNRAJOITUSTA (KOHDASSA 8), SEKÄ KOHDASSA 16 MAINITUT ERITYISET SÄÄDÖKSET JA POIKKEUKSET. KÄYTTÄJÄ HYVÄKSYY, ETTÄ TÄMÄ SOPIMUS ON KUIN MIKÄ TAHANSA KÄYTTÄJÄN NEUVOTTELEMA KIRJALLINEN SOPIMUS, JONKA KÄYTTÄJÄ ALLEKIRJOITTAA. TÄMÄ SOPIMUS ON TÄYTÄNTÖÖNPANTAVISSA KÄYTTÄJÄÄ VASTAAN. MIKÄLI KÄYTTÄJÄ EI HYVÄKSY TÄMÄN SOPIMUKSEN EHTOJA, KÄYTTÄJÄ EI SAA KÄYTTÄÄ OHJELMISTOA.

Käyttäjällä voi olla muu kirjallinen sopimus suoraan Adoben kanssa (esim. määrälisenssisopimus), joka täydentää tätä sopimusta tai syrjäyttää tämän sopimuksen osittain tai kokonaan. Ohjelmistoa EI MYYDÄ, vaan ohjelmistoon myönnetään KÄYTTÖOIKEUS vain tämän sopimuksen ehtojen mukaisesti. Joihinkin Adoben ja muiden osapuolten materiaaleihin ja palveluihin, jotka sisältyvät ohjelmistoon tai joita voi käyttää ohjelmiston kautta, saattaa liittyä muita ehtoja. Muiden osapuolten materiaaleja koskevia ilmoituksia löytyy sivulta http://www.adobe.com/go/thirdparty_fi.

Ohjelmisto saattaa YHDISTÄÄ käyttäjän tietokoneen AUTOMAATTISESTI INTERNETIIN. Ohjelmisto saattaa myös vaatia aktivoimista tai rekisteröintiä. Lisätietoja aktivoinnista, Internet-yhteydestä ja tietosuojasta löytyy kohdista 14 ja 16.

1. Määritelmät.

1.1 ”Adobe” tarkoittaa Adobe Systems Incorporated -nimistä delawarelaista osakeyhtiötä (osoite: 345 Park Avenue, San Jose, California 95110, USA), mikäli tämä sopimus astuu voimaan ollessasi Yhdysvalloissa, Kanadassa tai Meksikossa; muussa tapauksessa se tarkoittaa Adobe Systems Software Ireland Limited -nimistä yhtiötä (osoite: 4-6 Riverwalk, Citywest Business Campus, Dublin 24, Ireland).

1.2 ”Adobe Runtime(s)” tarkoittaa seuraavia ohjelmistoja: Adobe AIR, Adobe Flash Player, Shockwave Player tai Authorware Player.

1.3 ”Yhteensopiva tietokone” tarkoittaa tietokonetta, jossa on suositeltu käyttöjärjestelmä ja dokumentaatiossa ilmaistut laitteiston määritykset.

1.4 ”Tietokone” tarkoittaa virtuaalista tai fyysistä laitetta, joka hyväksyy tietoa digitaalisessa tai sitä vastaavassa muodossa ja käsittelee tätä tietoa sille annettujen ohjeiden mukaisesti tietyn tuloksen aikaansaamiseksi. Tietokoneisiin luetaan rajoituksetta mukaan pöytätietokoneet, kannettavat tietokoneet, tablet-tietokoneet, mobiililaitteet, televiestimet, Internetiin yhdistyvät laitteistot sekä laitteistotuotteet, joissa toimivat monet erityyppiset tuotanto-, viihde- ja muut ohjelmistosovellukset.

1.5 ”Käyttäjä” tarkoittaa sinua ja ketä tahansa oikeushenkilöä, joka on hankkinut ohjelmiston ja jonka puolesta ohjelmistoa käytetään; tämä voi, soveltuvissa tapauksissa, olla esimerkiksi työnantajasi.

1.6 ”Sisäinen verkko” tarkoittaa yksityistä tietoverkkoa, johon on pääsy ainoastaan tietyn yhtiön tai vastaavan liiketoimintayksikön työntekijöillä ja yksittäisillä sopimuskumppaneilla (kuten tilapäisillä työntekijöillä). Sisäinen verkko ei käsitä Internetin osia tai muuta yleisölle avointa verkkoyhteisöä, kuten jäsenyyteen tai tilaukseen perustuvat ryhmät, yhdistykset ja vastaavat organisaatiot.

1.7 ”Tulostustiedosto” tarkoittaa käyttäjän ohjelmiston avulla luomaa tulostustiedostoa.

1.8 ”Sallittu lukumäärä” tarkoittaa yhtä (1), mikäli voimassa oleva Adoben myöntämä käyttöoikeus (esimerkiksi määrälisenssi) ei toisin määrää.

1.9 ”Ohjelmisto” tarkoittaa (a) kaikkea tämän sopimuksen yhteydessä toimitettua tietoa, mukaan lukien seuraavat tiedot mutta ei näihin rajoittuen: (i) kaikki ohjelmistotiedostot ja tietokoneisiin liittyvät tiedot, (ii) kaikki suojattujen komentosarjojen logiikka, jota käytetään Adoben online-palvelussa tai joka sisältyy vietyihin tiedostomuotoihin; (iii) näyte- ja varusvalokuvat, kuvat, äänitiedostot, Clip Art -kuvat ja muut taiteelliset tuotokset, jotka kuuluvat Adobe-ohjelmistoihin tai jotka Adobe on laittanut Adoben verkkosivustolle käytettäväksi Adoben ohjelmistojen kanssa ja joita ei ole hankittu Adobelta jonkin erillispalvelun kautta (ellei palvelussa toisin mainita) tai muulta osapuolelta (”sisältötiedostot”); (iv) kirjalliset selittävät materiaalit ja tiedostot (”dokumentaatio”); ja (v) fontit; ja (b) kaikki mainitun tiedon muokatut versiot ja kopiot, parannukset, päivitykset ja lisäykset (yleisemmin ”päivitykset”), jotka Adobe on toimittanut käyttäjälle milloin tahansa, siinä laajuudessa kuin ei ole erillisellä sopimuksella sovittu.

2. Ohjelmiston käyttöoikeus; jäsenyys.

2.1 Ohjelmiston käyttöoikeus. Kohta 2.1 tarkoittaa käyttäjiä, jotka ovat ostaneet käyttöoikeuden ohjelmistoon mutta eivät ole ostaneet jäsenyyteen perustuvaa käyttöoikeutta tai palvelua, kuten Creative Cloude -jäsenyyttä (kuten kuvattu kohdassa 2.2).

2.1.1 Ohjelmiston käyttöoikeus. Mikäli käyttäjä noudattaa aina sopimusta ja maksaa soveltuvan käyttöoikeusmaksun, Adobe myöntää käyttäjälle ei-yksinomaisen oikeuden asentaa ohjelmiston ja käyttää sitä (a) sillä alueella, jossa käyttäjä hankkii ohjelmiston Adobelta tai Adoben valtuuttamalta jälleenmyyjältä tai muulla dokumentaatiossa ilmoitetulla tavalla (”alue”); (b) sinä aikana, kun kyseinen käyttöoikeus on voimassa (”käyttöoikeuden voimassaoloaika”); (c) lisenssityypin rajoitusten mukaisesti ja sallitussa lukumäärässä ohjelmiston kanssa yhteensopivia tietokoneita (kuten dokumentaatiossa on eritelty); ja (d) tässä sopimuksessa ja sovellettavassa dokumentaatiossa olevien ehtojen mukaisesti. Mikäli sopimuksessa, soveltuvassa dokumentaatiossa tai oston hetkellä ei muuta määrätä, käyttöoikeussopimuksen voimassaoloaika on jatkuva. Käyttöoikeussopimuksen voimassaoloajan kuluttua umpeen osa ohjelmistosta tai koko ohjelmisto voi lakata toimimasta ilman ennakkovaroitusta. Käyttöoikeussopimuksen voimassaoloajan kuluttua umpeen käyttäjä ei voi käyttää ohjelmistoa, ellei hän ole uusinut käyttöoikeutta. Tässä myönnettyyn käyttöoikeuteen kuuluu kohdassa 16 erityisiä ehtoja, jotka liittyvät joidenkin soveltuvien, ohjelmistoon sisällytettävissä olevien tuotteiden ja komponenttien käyttöön. Näitä ovat fonttiohjelmisto, Acrobat, After Effects, Adobe Presenter, Contribute, Abode Device Central, Flash Player, Flash Builder, Folio Producer ja Adobe Runtimes.

2.1.2 Lisenssityypit.

2.1.2.1 Ei-sarjanumeroitu ohjelmisto. Ohjelmisto tai ohjelmiston osat, jotka toimitetaan käyttöoikeuden voimassaoloaikana ilman sarjanumeroa, voidaan asentaa ja niitä voidaan käyttää käyttöoikeuden voimassaoloaikana kuinka monessa yhteensopivassa tietokoneessa tahansa osana organisaation käyttöönottosuunnitelmaa esittely-, arviointi- ja koulutustarkoituksia varten vain ja ainoastaan, mikäli tällaisessa käytössä tuotettuja tulostusmateriaaleja tai muuta materiaalia käytetään ainoastaan sisäisiin, ei-kaupallisiin ja ei-tuotannollisiin tarkoituksiin. EI-SARJANUMEROITU OHJELMISTO TOIMITETAAN ”SELLAISENAAN”. TÄLLAISELLA EI-SARJANUMEROIDULLA OHJELMISTOLLA LUOTUJEN TULOSTUSTIEDOSTOJEN AVAAMINEN JA KÄYTTÖ ON KOKONAAN KÄYTTÄJÄN OMALLA VASTUULLA.

2.1.2.2 Arviointiohjelmisto. Ohjelmisto tai ohjelmiston osat, jotka toimitetaan ”arviointikäyttöön” tai muuhun vastaavaan tarkoitukseen määrätyllä sarjanumerolla (kuten erillisellä sopimuksella ”EVAL”-määrityksellä varustettu ohjelmisto tai sarjanumero) (”arviointiohjelmisto”), voidaan asentaa ja käyttää sallitussa lukumäärässä ohjelmiston kanssa yhteensopivia tietokoneita käyttöoikeuden voimassaoloaikana vain esittely-, arviointi- ja koulutustarkoituksia varten ja vain, mikäli tällaisessa käytössä tuotettuja tulostustiedostoja tai muita materiaaleja käytetään ainoastaan sisäisiin, ei-kaupallisiin ja ei-tuotannollisiin tarkoituksiin. ARVIOINTIOHJELMISTO TOIMITETAAN ”SELLAISENAAN”. TÄLLAISELLA ARVIOINTIOHJELMISTOLLA LUOTUJEN TULOSTUSTIEDOSTOJEN AVAAMINEN JA KÄYTTÖ ON KOKONAAN KÄYTTÄJÄN OMALLA VASTUULLA.

2.1.2.3 Tilattu versio. Tilauksesta saatavilla olevan ohjelmiston kyseessä ollessa (”tilattu versio”) käyttäjä saa asentaa ja käyttää tilattua versiota vain sallitussa määrässä yhteensopivia tietokoneita käyttöoikeuden voimassaoloaikana. Tilatulle versiolle sallitusta tietokoneiden lukumäärästä riippuen Adobe voi antaa käyttäjän asentaa ja käyttää käyttöoikeuden voimassaoloaikana samalla koneella tilatun version edeltävää uusinta versiota sekä nykyistä versiosta. Käyttäjä suostuu siihen, että Adobe voi vaihtaa tilattuun versioon kuuluvaa ohjelmistotyyppiä (kuten tiettyjä komponentteja, versioita, ohjelmistoalustoja, kieliä jne.) milloin tahansa, eikä sitä voida pitää vastuussa käyttäjälle mistään tämänlaisesta muutoksesta. Tilatun version jatkuva käyttö edellyttää seuraavia asioita: (a) säännöllisesti käytössä olevaa Internet-yhteyttä, jolla aktivoidaan, uusitaan ja vahvistetaan käyttöoikeus, (b) Adoben tai sen valtuutetun jälleenmyyjän kuittia säännöllisesti suoritetuista tilausmaksuista, ja (c) sen, että käyttäjä on hyväksynyt tilausehdot ja muut lisäehdot, jotka ovat saatavilla osoitteessa http://www.adobe.com/go/paymentterms_fi tai oston hetkellä. Mikäli Adobelle ei makseta säännöllisesti tilausmaksuja eikä se voi vahvistaa käyttöoikeutta määräajoin, ohjelmisto voi lakata toimimasta ilman ennakkovaroitusta, eikä se toimi uudestaan, ennen kuin Adobe vastaanottaa tilausmaksun tai vahvistaa käyttöoikeuden.

2.1.3 Käyttö kannettavassa tietokoneessa tai kotitietokoneessa. Ottaen huomioon kohdassa 2.1.4 mainitut rajoitukset, sen tietokoneen ensisijainen käyttäjä, johon ohjelmisto on asennettu kohdan 2.1 (”ensisijainen käyttäjä”) mukaisesti, voi asentaa toisen kopion ohjelmistosta yksinomaiseen käyttöönsä kannettavaan tietokoneeseen tai kotitietokoneeseen edellyttäen, että kannettavassa tietokoneessa tai kotitietokoneessa olevaa ohjelmistoa ei käytetä yhtä aikaa ensisijaisella tietokoneella olevan ohjelmiston kanssa.

2.1.4 Määrälisenssinhaltijoiden toimesta tapahtuvalle toissijaiselle käytölle asetetut rajoitukset. Mikäli joku muu käyttöoikeudenhaltija kuin opetuskäyttöä koskeva määrälisenssinhaltija on hankkinut ohjelmiston Adoben määrälisenssiohjelman tai sopimuksen (kuten Adoben määrälisenssiohjelman) nojalla, kohdan 2.1.3 mukaisesti valmistettua ohjelmiston kopiota on käytettävä ainoastaan kyseisen määrälisenssinhaltijan hyväksi ja tämän liiketoimintatarkoituksiin.

2.1.5 Kaksoiskäynnistys eri käyttöjärjestelmissä. Ohjelmistolle myönnetty käyttöoikeus on käyttöjärjestelmäkohtainen. Ohjelmistosta on ostettava erillinen lisenssi jokaista eri käyttöjärjestelmää varten. Jos ohjelmisto halutaan esimerkiksi asentaa sekä Mac OS- ja Windows-käyttöjärjestelmiä käyttävään tietokoneeseen (kaksoiskäynnistys) molemmissa käyttöjärjestelmissä käytettäväksi, ohjelmasta on hankittava kaksi erillistä lisenssiä. Tämä pätee silloinkin, kun ohjelmistosta toimitetaan käyttäjälle kaksi erillistä käyttöjärjestelmäversiota samalla tallennusvälineellä.

2.1.6 Jakelu palvelimelta. Kuten dokumentaatiossa sallitaan, käyttäjä voi kopioida ohjelmiston levykuvan käyttäjän sisäisen verkon tiedostopalvelimelle (”palvelin”) ohjelmiston lataamiseksi ja asentamiseksi saman sisäisen verkon tietokoneisiin vain kohdassa 2 sallittua käyttöä varten.

2.1.7 Palvelinkäyttö.

2.1.7.1 Kuten erillisessä ostoasiakirjassa tai dokumentaatiossa sallitaan, ja tässä sopimuksessa ilmoitettujen käyttöoikeusrajoitusten mukaisesti, käyttäjä voi asentaa ohjelmiston palvelimeen vain antaakseen samaan sisäiseen verkkoon kuuluvan koneen käyttäjän (”verkon käyttäjä”) päästä käyttämään ohjelmistoa. Verkon käyttäjää, joka pääsee käyttämään ohjelmistoa palvelimen kautta, kutsutaan ”ohjelmiston palvelinkäyttäjäksi”. Ohjelmiston palvelinkäyttäjien kokonaislukumäärä (joka ei tarkoita samaa kuin yhtäaikaisten käyttäjien määrä) ei saa ylittää sallittua lukumäärää. Esimerkki: mikäli käyttäjä on ostanut ohjelmistolle 10 lisenssiä (sallittu määrä on 10) ja käyttäjä päättää asentaa ohjelmiston palvelimeen, käyttäjä voi antaa korkeintaan 10 ohjelmiston palvelinkäyttäjän käyttää ohjelmistoa (vaikka käyttäjällä olisi enemmän kuin 10 verkon käyttäjää tai vähemmän kuin 10 ohjelmiston yhtäaikaista käyttäjää).

2.1.7.2 Selvyyden vuoksi ja rajoituksetta, edellä mainittu ei salli ohjelmiston asennusta tai käyttöä (joko suoraan tai komentojen, tietojen syötön tai ohjeiden avulla): (a) sisäiseen verkkoon kuulumattomalta tietokoneelta käsin tai tällaiselle tietokoneelle, (b) verkkosivustolla ylläpidettyjen työryhmien tai yleisesti käytettävien, verkkosivustolla ylläpidettyjen palvelujen mahdollistamiseksi, (c) kenenkään henkilön tai oikeushenkilön toimesta, kun tarkoituksena on ohjelmiston käyttö, lataaminen, kopioiminen tai muu ohjelmiston toiminnallisuuden hyödyntäminen, ellei Adobe ole myöntänyt näihin toimiin käyttöoikeutta, (d) osana järjestelmää, työnkulkua tai palvelua, joka on useamman käyttäjän kuin sallitun lukumäärän mukaisen määrän käytettävissä, tai (e) sellaisia toimintoja varten, joita yksittäinen käyttäjä ei ole aloittanut (esim. automatisoitu palvelinprosessointi).

2.2 Jäsenyys. Kohta 2.2 koskee käyttäjiä, jotka ovat ostaneet jäsenyyteen perustuvan käyttöoikeuden tai palvelun, kuten Creative Cloude -jäsenyyden (yleisemmin ”jäsenyys”).

2.2.1 Jäsenyyteen liittyvät Adoben online-palvelut. Mikäli käyttäjä noudattaa aina sopimusta ja maksaa soveltuvat käyttöoikeusmaksut, mikäli niitä on, Adobe myöntää käyttäjälle ei-yksinomaisen, koko alueen laajuisen ja rajoitetun oikeuden käyttää ohjelmistoa ja siihen liittyvää Adoben online-palvelua (kuten kuvattu kohdassa 16.4.1) jäsenyyden osana, tässä sopimuksessa olevien ehtojen ja lisäkäyttöehtojen mukaisesti (kuten ehto on määritelty edempänä kohdassa 14.1.3).

2.2.2 Jäsenyyteen liittyvä ohjelmiston käyttöoikeus. Mikäli käyttäjä noudattaa aina sopimusta ja maksaa soveltuvat käyttöoikeusmaksut, mikäli niitä on, Adobe takaa käyttäjälle ei-yksinomaisen ja rajoitetun oikeuden asentaa ja käyttää ohjelmistoa: (a) alueella, (b) sinä aikana, kun jäsenyys on voimassa (”jäsenyyden voimassaoloaika”), ja (c) tämän sopimuksen ja soveltuvan dokumentaation mukaisesti. Jäsenyyden voimassaoloajan kuluttua umpeen (x) jotkin osat ohjelmistosta tai koko ohjelmisto voi lakata toimimasta ilman ennakkovaroitusta, eikä (y) käyttäjä voi käyttää ohjelmistoa ennen kuin on uudistanut jäsenyytensä. Kaikki ohjelmistoon liittyvät ehdot, kuten ilmoitettu tässä sopimuksessa, pysyvät voimassa ja niitä sovelletaan sekä käyttäjään että ohjelmiston käyttöön.

2.2.3 Rajoitukset. Käyttäjä suostuu noudattamaan seuraavia jäsenyyteen liittyviä lisäehtoja ja rajoituksia: (a) Adobe voi muuttaa jäsenyyteen kuuluvaa ohjelmistotyyppiä (kuten tiettyjä tuotteita, komponentteja, versioita, ohjelmistoalustoja, kieliä jne.) milloin tahansa, eikä sitä voida pitää vastuussa käyttäjälle mistään tämänlaisesta muutoksesta; (b) käyttäjää voidaan vaatia muodostamaan yhteys Internetiin ja kirjautumaan milloin tahansa jäsenyyden voimassaoloaikana; (c) ohjelmisto voi ilman erillistä ilmoitusta muodostaa milloin tahansa automaattisesti yhteyden Internetiin vahvistaakseen käyttäjän jäsenyyden; ja (d) käyttäjän ei tule sallia, että muut käyttävät ohjelmistoa käyttäjän ominaisuudessa.

2.3 Sisältötiedostot. Mikäli ”Lue minut” -tiedostoissa, dokumentaatiossa tai muissa sisältötiedostoihin liittyvissä lisensseissä ei muuta määrätä, käyttäjä voi käyttää, tuoda näyttöön, muokata, jäljentää ja jakaa edelleen kaikkia sisältötiedostoja. Käyttäjä ei kuitenkaan saa levittää sisältötiedostoja erillisinä (toisin sanoen siten, että sisältötiedostot muodostavat levitettävän tuotteen tärkeimmän osan) eikä hän voi vaatia tavaramerkkioikeuksia sisältötiedostoihin tai niistä johdettuihin tuotoksiin. Mikään tässä ilmoitettu ei vaikuta ohjelmiston omistukseen, kuten ilmoitettu kohdassa 3.

2.4 Mallisovelluskoodi. Käyttäjä saa muokata ohjelmistojen sellaisten osien lähdekoodimuotoa, jotka on erityisesti yksilöity ohjelmiston mukana toimitetussa dokumentaatiossa mallikoodiksi, mallisovelluskoodiksi, koodinosiksi, ActionScript-luokan tiedostoiksi tai mallikomponenteiksi (kukin erikseen ”mallisovelluskoodi”), yksinomaan suunnitellakseen, kehittääkseen ja testatakseen Adoben ohjelmistojen avulla kehitettyjä verkkosivustoja ja sovelluksia, kuitenkin sillä ehdolla, että käyttäjä saa kopioida ja levittää (muokattua tai muokkaamatonta) mallisovelluskoodia ainoastaan, jos seuraavat ehdot täyttyvät: (a) käyttäjä levittää vain käännettyjä objektikoodiversioita mallisovelluskoodista yhdessä oman sovelluksensa kanssa, (b) käyttäjä ei sisällytä mallisovelluskoodia mihinkään sellaiseen tuotteeseen tai sovellukseen, joka on suunniteltu verkkosivuston kehittämiseen, ja (c) käyttäjä ei käytä Adoben nimeä, logoja, kuvakkeita tai muita Adoben tavaramerkkejä markkinoidakseen omia sovelluksiaan. Käyttäjä sitoutuu suojaamaan ja puolustamaan Adobea kaikkia menetyksiä, vahinkoja, vaatimuksia tai haasteita vastaan ja korvaamaan tällaisesta toiminnasta aiheutuneet kulut, mukaan lukien asianajopalkkiot, jotka aiheutuvat käyttäjän sovelluksen käytöstä tai levityksestä.

2.5 Ohjelmointikielet. Ohjelmisto saattaa sisältää ExtendScript SDK- ja Pixel Bender SDK -sovellusten osia. Adobe myöntää käyttäjälle kohdassa 2 esitetyt rajoitukset huomioiden yleisen, ei-siirrettävän ja maksuttoman lisenssin ExtendScript SDK- ja Pixel Bender SDK -sovellusten osien käyttämiseksi ainoastaan Adoben tuotteiden kanssa toimivien sovellusten sisäistä kehitystyötä varten. Käyttäjä ei saa muokata tai jakaa mitään muita ExtendScript SDK- ja Pixel Bender SDK -sovellusten osia kohdassa 2.5 esitettyjä tietoja lukuun ottamatta. Käyttäjä sitoutuu suojaamaan ja puolustamaan Adobea kaikkia tappioita, vahinkoja, vaatimuksia tai haasteita vastaan ja korvaamaan tällaisesta aiheutuneet kulut, mukaan lukien asianajopalkkiot, jotka aiheutuvat kyseisestä levityksestä.

2.6 Dokumentaatiokopiot. Käyttäjä saa tehdä kopioita dokumentaatiosta omaan sisäiseen käyttöönsä ohjelmiston tämän sopimuksen mukaiseen käyttöön liittyen, mutta ei enempää kuin on kohtuullisesti tarpeellista.

3. Immateriaalioikeuksien omistus.

Ohjelmisto ja kaikki käyttäjän siitä valmistamat luvalliset kopiot ovat Adobe Systems Incorporated -yhtiön ja sen toimittajien omaisuutta, joka on immateriaalioikeuksin suojattua. Ohjelmiston rakenne, järjestely ja lähdekoodi ovat Adobe Systems Incorporated -yhtiön ja sen toimittajien arvokkaita liikesalaisuuksia ja luottamuksellista tietoa. Ohjelmisto on suojattu lailla (mukaan lukien, vaikka ei niihin rajoittuen, Yhdysvaltain sekä muiden maiden tekijänoikeuslaki) sekä kansainvälisillä sopimusmääräyksillä. Ellei tässä sopimuksessa nimenomaisesti muuta todeta, tämä sopimus ei luo käyttäjälle minkäänlaisia ohjelmistoa koskevia immateriaalioikeuksia. Adobe ja sen toimittajat pidättävät kaikki oikeudet, joita ei ole tässä sopimuksessa nimenomaan myönnetty.

4. Rajoitukset ja vaatimukset.

4.1 Omistusoikeutta koskevat ilmoitukset. Käyttäjän ohjelmistosta (mukaan lukien rajoituksetta dokumentaatiosta) tekemien sallittujen kopioiden tulee sisältää samat tekijänoikeutta ja muita omistusoikeuksia koskevat ilmoitukset, jotka käyvät ilmi ohjelmistosta.

4.2 Käyttäjän velvollisuudet. Käyttäjä hyväksyy, ettei hän saa käyttää ohjelmistoa muulla kuin tässä sopimuksessa hyväksytyllä tavalla ja ettei hän saa käyttää ohjelmistoa sen käyttötarkoituksista tai dokumentaatiosta poikkeavalla tavalla.

4.3 Muuttamiskielto. Lukuun ottamatta mitä kohdissa 2 ja 16 nimenomaisesti sallitaan, käyttäjä ei saa muokata, portata, mukauttaa tai kääntää ohjelmistoa.

4.4 Takaisinmallinnuskielto. Lukuun ottamatta mitä kohdassa 16.1 nimenomaisesti sallitaan, käyttäjä ei saa takaisinmallintaa, kääntää takaisin, purkaa tai muulla tavoin yrittää selvittää ohjelmiston lähdekoodia.

4.5 Erottamiskielto. Ohjelmisto voi sisältää erilaisia sovelluksia ja komponentteja, ja se saattaa sallia pääsyn Adoben erilaisiin online-palveluihin sekä tukea useita ohjelmistoalustoja ja kieliä. Ohjelmisto voidaan toimittaa käyttäjälle useammalla tallennusvälineellä tai useina kopioina. Tästä huolimatta ohjelmisto on suunniteltu ja se toimitetaan käyttäjälle yksittäisenä tuotteena käytettäväksi tietokoneissa yksittäisenä tuotteena, kuten tässä tekstissä sallitaan. Ellei dokumentaatiossa muuta sallita, käyttäjän ei tarvitse asentaa kaikkia ohjelmiston osia, mutta käyttäjä ei saa erottaa ohjelmiston osia käytettäväksi eri tietokoneissa.

4.6 Siirtämiskielto.

4.6.1 KÄYTTÄJÄ EI SAA VUOKRATA TAI MYYDÄ OIKEUKSIAAN OHJELMISTOON (MUKAAN LUKIEN RAJOITUKSETTA KAIKKI VERKOSTA LATAAMALLA SAATU OHJELMISTO), MYÖNTÄÄ NIIHIN ALIKÄYTTÖOIKEUKSIA, LUOVUTTAA TAI SIIRTÄÄ NIITÄ TAIKKA VALTUUTTAA MINKÄÄN OHJELMISTON OSAN KOPIOIMISTA TOISEN YKSITYISHENKILÖN TAI OIKEUSHENKILÖN TIETOKONEELLE, MUUTOIN KUIN TÄSSÄ SOPIMUKSESSA ON NIMENOMAISESTI SALLITTU.

4.6.2 Opetuskäyttöön tarkoitettuja ohjelmistotuotteita (kuten määritelty kohdassa 16.3), ennakkojulkaisuohjelmistoa (kuten määritelty kohdassa 16.2), arviointiohjelmistoa, ei-jälleenmyytiin tarkoitettuja ohjelmistokopioita tai Adoben määrälisenssiohjelman nojalla hankittua ohjelmistoa lukuun ottamatta sekä kohdan 4.6.3 rajoissa, käyttäjä voi siirtää pysyvästi kaikki oikeutensa ohjelmiston käyttöön toiselle yksityishenkilölle tai juridiselle henkilölle seuraavien ehtojen mukaisesti: (a) käyttäjä siirtää kyseiselle henkilölle myös (i) tämän sopimuksen, (ii) sarjanumeron tai -numerot, Adoben tai sen valtuutettujen jälleenmyyjien toimittamaan tietovälineeseen yhdistetyn ohjelmiston ja kaikki ohjelmistoon liitetyt tai sen yhteyteen ennalta asennetut ohjelmistot ja laitteet, mukaan lukien kaikki kopiot, päivitykset ja edeltävät versiot (alla olevassa kohdassa 5 määritetyllä tavalla), ja (iii) kaikki fonttiohjelmiston kopiot; (b) käyttäjä ei säilytä itsellään mitään päivityksiä, edeltäviä versioita tai kopioita mukaan lukien varmuuskopiot ja tietokoneelle tallennetut kopiot; ja (c) ohjelmiston oikeudet vastaanottava osapuoli hyväksyy tämän sopimuksen ehdot sekä mahdolliset muut ehdot, joiden sitomana käyttäjä on hankkinut ohjelmiston voimassa olevan käyttöoikeuden. Lisätietoa määrälisenssiohjelmiston siirto-oikeuksista on saatavissa osoitteessa http://www.adobe.com/go/volumepolicies_fi.

4.6.3 Mikäli ohjelmisto vaatii säännöllistä aktivointia tai rekisteröintiä ja Adobe myöntyy käyttäjän pyyntöön vapauttaa tämä säännöllisestä aktivointi- tai rekisteröintivaatimuksesta, tällöin aktivointiehdoissa (kuten ne kohdassa 14.3 määritellään) esitettyjen rajoitusten lisäksi oikeus pysyvään siirtoon, kuten kohdassa 4.6.2 ilmoitetaan, loppuu välittömästi Adoben myönnyttyä kyseiseen pyyntöön.

4.7 Palvelukeskuskielto. Käyttäjä ei saa käyttää tai tarjota ohjelmistoa palveluskeskuspohjalta. Kohdassa 16.6.3 on myönnetty rajoitettu poikkeus ainoastaan fonttiohjelmistolle.

4.8 Adobe Runtimea koskevat rajoitukset. Käyttäjä ei saa käyttää Adobe Runtime -ohjelmia missään laitteessa, mikä ei ole PC, eikä käyttää Adobe Runtimea minkään laiteversio- tai sisäänrakennetun käyttöjärjestelmän kanssa. Epäselvyyksien välttämiseksi käyttäjä ei voi käyttää Adobe Runtimea esimerkiksi (a) mobiililaitteissa, tv-sovittimissa, kämmentietokoneissa, puhelimissa, pelikonsoleissa, televisioissa, DVD-soittimissa, mediakeskuksissa (muut kuin Windows XP Media Center Edition ja sen seuraajat), sähköisissä ilmoitustauluissa tai muissa digitaalisissa ilmoituslaitteissa, verkkolaitteissa (Internet appliance) tai muissa Internetiin kytketyissä laitteissa, kämmenmikroissa, terveydenhuollon laitteissa, pankkiautomaateissa, telemaattisissa laitteissa, pelikoneissa, kotiautomaatiojärjestelmissä, kioskeissa, kaukosäädinlaitteissa tai missä tahansa muussa kuluttajaelektroniikkalaitteessa, (b) operaattoripohjaisissa mobiili-, kaapeli- satelliitti- tai televisiojärjestelmissä tai (c) muissa suljetun järjestelmän laitteissa. Lisätietoja Adobe Runtimesin lisensoinnista on osoitteessa http://www.adobe.com/go/licensing_fi.

4.9 Alue. Asiakas saa käyttää ohjelmistoa ja Adobe Online -palveluita sillä alueella ja sillä tavalla kuin osoitteessa http://www.adobe.com/go/activation_fi kuvatussa aktivointikäytännössä kuvataan. Adobe voi lakkauttaa tässä myönnetyn käyttöoikeuden tai keskeyttää jäsenyyden tai Adobe Online -palveluiden käytön, jos Adobe päättää, että asiakas käyttää ohjelmistoa tai Adobe Online -palveluita alueen ulkopuolella.

5. Päivitykset.

Mikäli ohjelmisto on Adobe-ohjelmiston edeltävän version päivitys (”edeltävä versio”), käyttäjän oikeus päivityksen käyttöön riippuu ohjelmiston edeltävän version säilyttämisestä. Jos käyttäjä siis siirtää tämän päivityksen laillisesti kohdan 4.6 mukaisesti, sen mukana pitää siirtää edeltävä versio. Jos käyttäjä haluaa käyttää edeltävän version lisäksi tätä päivitystä, se on luvallista vain samalla tietokoneella, johon edeltävä versio on asennettu ja jossa sitä käytetään. Kaikki Adoben mahdolliset velvoitteet, jotka liittyvät edeltävien versioiden tukemiseen käyttöoikeuden voimassaoloaikana, saattavat loppua, kun tämä päivitys on saatavilla. Päivityksen muu käyttö ei ole sallittua. Adobe saattaa myöntää käyttäjälle lisäpäivitysten käyttöoikeudet lisäehdoilla tai muilla ehdoilla.

6. Rajoitettu takuu.

Mikäli muuta ei ilmoiteta erillisessä, Adoben ja ohjelmiston käyttöoikeudenhaltijan solmimassa sopimuksessa, Adobe takaa sille yksittäiselle käyttäjälle tai oikeushenkilölle, joka ensimmäisenä hankkii käyttöoikeuden ohjelmistoon tämän sopimuksen mukaista käyttöä varten, että ohjelmisto toimii olennaisilta osiltaan ohjelmiston vastaavan käyttöohjeen mukaisesti lyhyemmän ajan, joko (a) yhdeksänkymmenen (90) päivän ajan tai (b) käyttöoikeuden voimassaoloajan ohjelmiston vastaanottamisesta (”takuuaika”), kun ohjelmistoa käytetään yhteensopivassa tietokoneessa. Toiminnan epäoleelliset poikkeamat käyttöohjeesta eivät muodosta oikeutta takuuseen. Rajoitettua takuuta ei sovelleta seuraaviin, jotka Adobe toimittaa SELLAISINAAN ja ilman Adoben takuuta: (i) paikkaukset,(ii) fonttiohjelmistot; (iii) ennakkojulkaisuohjelmistot, kokeiluversiot, aloitusversiot, arviointiversiot, näytetuotteet, arviointiohjelmistot ja ei-jälleenmyytävät ohjelmistokopiot; (iv) verkkosivustot, Adoben online-palvelut; ja kolmansien osapuolien online-palvelut; (v) Certified Document Service -palvelut (katso kohta 16); ja (vi) kaikki Adoben verkkosivustoilta ilmaiseksi ladattavissa olevat ohjelmistot. Kaikki takuuvaatimukset tulee esittää yhdessä ostotositteen kanssa Adoben asiakastukiosastolle sanotun yhdeksänkymmenen (90) päivän kuluessa. Lisätietoja takuuvaatimuksen esittämisestä on osoitteessa http://www.adobe.com/go/support_fi. Adoben ja sen konserniyhtiöiden (sanottuun takuuvaatimukseen liittyvä) vastuu kokonaisuudessaan sekä käyttäjän ainoa ja yksinomainen oikeus vahingonkorvauksiin, minkä takuun nojalla tahansa, rajoittuvat Adoben valinnan mukaan vaihtoehtoisesti joko ohjelmiston tukeen takuuvaatimuksen perusteella, ohjelmiston vaihtamiseen toiseen tai, mikäli tuki tai vaihtaminen ei ole Adoben mukaan mahdollista, ohjelmistosta mahdollisesti maksetun käyttöoikeusmaksun palauttamiseen. TÄSSÄ KOHDASSA ESITETTY RAJOITETTU TAKUU ANTAA KÄYTTÄJÄLLE ERITYISIÄ LAILLISIA OIKEUKSIA. KÄYTTÄJÄLLÄ SAATTAA OLLA LAIN MUKAAN MUUNLAISIA OIKEUKSIA, JOTKA VAIHTELEVAT LAINKÄYTTÖALUEITTAIN. ADOBE EI PYRI RAJOITTAMAAN KÄYTTÄJÄN TAKUUOIKEUKSIA MILLÄÄN LAINSÄÄDÄNNÖN VASTAISELLA TAVALLA. Katso eri lainkäyttöalueita koskevat säännökset kohdasta 16 tai ota yhteyttä Adoben asiakastukiosastoon.

7. Vastuuvapauslauseke.

OHJELMISTOA KOSKEVAT VAIN KOHDAN 6 RAJOITETTU TAKUU JA MAHDOLLISET LAKISÄÄTEISET TAKUUT JA KORVAUKSET, JOITA EI VOIDA LAIN MUKAAN RAJOITTAA TAI SULKEA POIS. MYÖNNETTYJÄ TAKUITA JA LAKISÄÄTEISIÄ TAKUITA JA KORVAUKSIA LUKUUN OTTAMATTA ADOBE JA SEN KONSERNIYHTIÖT, TOIMITTAJAT JA SERTIFIOINTITAHOT (MÄÄRITETTY JÄLJEMPÄNÄ) KIISTÄVÄT KAIKKI MUUT NIMENOMAISESTI ILMAISTUT, OLETETUT, LAISTA, TUOMIOISTUINKÄYTÄNNÖSTÄ, TAVASTA, KÄYTÄNNÖSTÄ TAI MUUSTA SYYSTÄ JOHTUVAT TAKUUT, VASTUUT, EHDOT JA VAKUUTUKSET, MUKAAN LUKIEN (MUTTA EI NIIHIN RAJOITTUEN) SUORITUSKYKY, TURVALLISUUS KOLMANSIEN OSAPUOLTEN OIKEUKSIEN LOUKKAAMATTOMUUS, INTEGRAATIO, TUOTTEEN SOVELTUVUUS KAUPANKÄYNTIIN, TUOTTEEN HÄIRIÖTÖN KÄYTTÖ, TYYDYTTÄVÄ LAATU TAI SOPIVUUS TIETTYYN KÄYTTÖTARKOITUKSEEN. MYÖNNETTYJÄ TAKUITA JA LAKISÄÄTEISIÄ TAKUITA JA HYVITYKSIÄ LUKUUN OTTAMATTA OHJELMISTO JA PÄÄSY KAIKKIIN VERKKOSIVUSTOIHIN, ADOBEN JA MUIDEN PALVELUNTARJOAJIEN ONLINE-PALVELUT JA SERTIFIOINTITAHOJEN PALVELUT TOIMITETAAN SELLAISINA KUIN NE OVAT JA MAHDOLLISINE VIKOINEEN. TÄMÄ TAKUUN VASTUUVAPAUSLAUSEKE EI VÄLTTÄMÄTTÄ OLE VOIMASSA JOILLAKIN LAINSÄÄDÄNTÖALUEILLA. LISÄKSI KÄYTTÄJÄLLÄ SAATTAA OLLA LAIN MUKAAN MUITA TAKUUSEEN LIITTYVIÄ OIKEUKSIA, JOITA EI VOIDA POISSULKEA TAI KIISTÄÄ. ADOBE EI PYRI RAJOITTAMAAN KÄYTTÄJÄN TAKUUOIKEUKSIA MILLÄÄN LAINSÄÄDÄNNÖN VASTAISELLA TAVALLA. Kohtien 7 ja 8 ehdot pysyvät voimassa tämän sopimuksen voimassaolon päättymisestä huolimatta riippumatta siitä, mistä syystä se on aiheutunut. Tämä ei kuitenkaan tarkoita tai luo minkäänlaista jatkuvaa oikeutta käyttää ohjelmistoa tämän sopimuksen voimassaolon päättymisen jälkeen.

8. Vastuunrajoitus.

LUKUUN OTTAMATTA EDELLÄ MAINITTUA ADOBEN TARJOAMAA YKSINOMAISTA HYVITYSTÄ JA HYVITYKSIÄ, JOITA EI VOIDA LAIN MUKAAN RAJOITTAA TAI POISSULKEA, ADOBE, SEN KONSERNIYHTIÖT, TOIMITTAJAT TAI SERTIFIOINTITAHOT EIVÄT VASTAA KÄYTTÄJÄLLE MINKÄÄNLAISISTA MENETYKSISTÄ, VAHINGOISTA, VAATIMUKSISTA TAI KULUISTA MUKAAN LUKIEN VÄLILLISET TAI SATUNNAISET VAHINGOT, ANSION TAI SÄÄSTÖJEN MENETYKSET, LIIKETOIMINNAN KESKEYTYKSESTÄ, HENKILÖVAHINGOSTA TAI HUOLENPITOVELVOLLISUUDEN LAIMINLYÖNNISTÄ JOHTUVAT VAHINGOT JA KOLMANNEN OSAPUOLEN VAATEET, VAIKKA ADOBEN EDUSTAJALLE OLISI ILMOITETTU TÄLLAISTEN MENETYSTEN, VAHINKOJEN, VAATIMUSTEN TAI KULUJEN MAHDOLLISUUDESTA. ADOBEN JA SEN KONSERNIYHTIÖIDEN, TOIMITTAJIEN JA SERTIFIOINTITAHOJEN TÄHÄN SOPIMUKSEEN PERUSTUVA KOKONAISVASTUU RAJOITTUU JOKA TAPAUKSESSA ENINTÄÄN OHJELMISTOSTA MAHDOLLISESTI MAKSETTUUN SUMMAAN. TÄTÄ RAJOITUSTA SOVELLETAAN MYÖS TÄMÄN SOPIMUKSEN OLENNAISEEN SOPIMUSRIKKOMUKSEEN TAI RIKOTTAESSA SEN OLENNAISIA SOPIMUSEHTOJA. Mikään tässä sopimuksessa ei rajoita Adoben vastuuta käyttäjää kohtaan Adoben tuottamuksesta tai vilpillisyydestä (petos) aiheutuneesta kuolemasta tai henkilövahingosta. Adobe toimii konserniyhtiöidensä, toimittajiensa ja sertifiointitahojen puolesta ainoastaan kiistääkseen, rajatakseen ja rajoittaakseen velvoitteita, takuita ja vastuita, ei muussa suhteessa tai tarkoituksessa.

EDELLÄ OLEVAT RAJOITUKSET OVAT VOIMASSA KÄYTTÄJÄN LAINSÄÄDÄNTÖALUEEN SOVELTUVAN LAIN SALLIMISSA RAJOISSA . TÄMÄ VASTUUNRAJOITUS EI VÄLTTÄMÄTTÄ OLE VOIMASSA JOILLAKIN LAINSÄÄDÄNTÖALUEILLA. KÄYTTÄJÄLLÄ SAATTAA OLLA KULUTTAJANSUOJALAKIIN JA MUIHIN LAKEIHIN PERUSTUVIA OIKEUKSIA, JOITA EI VOIDA SULKEA POIS. ADOBE EI PYRI RAJOITTAMAAN KÄYTTÄJÄN TAKUUTA TAI KORVAUKSIA MILLÄÄN LAINSÄÄDÄNNÖN VASTAISELLA TAVALLA. ERI LAINKÄYTTÖALUEITA KOSKEVAT TIEDOT OVAT KOHDASSA 16.

9. Vientisäännökset.

Käyttäjä hyväksyy, että ohjelmistoa koskevat Yhdysvaltain vientiä koskevat lait ("EAR"), ja että hänen on noudatettava EAR:ia. Käyttäjä ei vie tai jälleenvie ohjelmistoa suoraan tai välillisesti: a) mihinkään Yhdysvaltain vientirajoituksien alaiseen maahan (luettelossa ovat muun muassa Kuuba, Iran, Pohjois-Korea, Sudan ja Syyria), (b) kenellekään loppukäyttäjälle, jonka asiakas tietää tai josta asiakkaalla on syytä tietää tämän käyttävän ohjelmistoa ydinaseiden, kemiallisten aseiden tai biologisten aseiden tai rakettijärjestelmien, avaruusrakettijärjestelmien, tutkimusrakettien tai miehittämättömien ilmalaitejärjestelmien suunnitteluun, kehittämiseen tai tuottamiseen, tai (c) kenellekään loppukäyttäjälle, jota jokin Yhdysvaltain liittovaltion taho on kieltänyt osallistumasta mihinkään Yhdysvaltain vientitoimintoihin. Lisäksi käyttäjä on vastuussa paikallisen lainsäädäntöalueen niiden lakien noudattamisesta, jotka saattavat vaikuttaa käyttäjän oikeuteen tuoda, viedä tai käyttää ohjelmistoa. Jos Adobe on saanut tietää, että ehtoja on rikottu, Adobea voidaan estää tarjoamasta ohjelmistolle ylläpito- ja huoltotukea.

10. Sovellettava laki.

Jos käyttäjä on kuluttaja, joka käyttää ohjelmistoa ainoastaan henkilökohtaisiin, ei-liiketoiminnallisiin tarkoituksiin, tähän sopimukseen sovelletaan sen lainsäädäntöalueen lakeja, josta ohjelman käyttöoikeus on hankittu. Jos käyttäjä ei ole sanottu kuluttaja, tähän sopimukseen ja sen tulkintaan sovelletaan seuraavien maiden voimassaolevia lakeja: (a) Kalifornian osavaltio, jos ohjelmiston käyttöoikeus on hankittu Yhdysvalloissa, Kanadassa tai Meksikossa, (b) Japani, jos ohjelmiston käyttöoikeus on hankittu Japanissa, (c) Singapore, jos ohjelmiston käyttöoikeus on hankittu ASEAN-jäsenvaltiossa, Kiinan kansantasavallassa, Hongkongin erityishallintoalueella, Macaon erityishallintoalueella, Taiwanissa tai Korean tasavallassa; tai (d) Englanti ja Wales, jos ohjelmiston käyttöoikeus on hankittu muulla kuin edellä mainituilla lainkäyttöalueilla. Vastaavasti kaikissa tähän sopimukseen liittyvissä kiistoissa ei-yksinomainen tuomiovalta Kalifornian lakia sovellettaessa on Santa Claran piirikunnan tuomioistuimella, Japanin lakia sovellettaessa Tokion aluetuomioistuimella ja Englannin ja Walesin lakia sovellettaessa Lontoon toimivaltaisilla tuomioistuimilla. Singaporen lakia sovellettaessa kaikki tästä sopimuksesta johtuvat tai sopimukseen liittyvät kiistat, mukaan lukien sopimuksen olemassaolo, pätevyys tai päättäminen, siirretään välimieskäsittelyn päätettäviksi Singaporessa SIACin (Singapore International Arbitration Centre) sillä hetkellä voimassa olevien välimiessäännösten mukaisesti, jotka sisällytetään sopimukseen tällä viittauksella. Käytettävissä on yksi osapuolten yhdessä valitsema välimies. Mikäli välimiestä ei valita kolmenkymmenen (30) päivän kuluessa osapuolen kirjallisesta välimieskäsittelyn vaatimuksesta, SIACin puheenjohtaja tekee valinnan. Välimieskäsittelyssä käytettävä kieli on englanti. Huolimatta mistään tämän sopimuksen ehdoista, Adobe tai käyttäjä voi pyytää lainsäädännöllistä, hallinnollista tai muuta viranomaista määräämään väliaikaisen tai voimassapitävän toimenpiteen, mukaan lukien kieltotoimet, tietyt toimet tai muut vastaavat vasteet ennen laillisia tai välimieskäsittelytoimia tai näiden toimien aikana osapuolen oikeuksien ja etujen säilyttämiseksi tai tiettyjen mahdollisesti korvausten alaisten ehtojen ylläpitämiseksi. Tähän sopimukseen ei sovelleta seuraavia, jotka suljetaan tässä nimenomaisesti pois: (x) minkään lainkäyttöalueen lainvalintaa koskevia säännöksiä, (y) yleissopimusta kansainvälistä tavaran kauppaa koskevista sopimuksista (ns. YK:n kauppalaki) tai (z) Uniform Computer Information Transactions Act -lakia millään lainkäyttöalueella säädetyssä muodossa.

11. Yleiset määräykset.

Mikäli ilmenee, että jokin osa tästä sopimuksesta on mitätön tai täytäntöönpanokelvoton, tämä seikka ei vaikuta sopimuksen jäljelle jäävien osien pätevyyteen, vaan sopimus säilyy muilta osin sitovana ja täytäntöönpanokelpoisena ehtojensa mukaisesti. Tätä sopimusta voidaan muuttaa ainoastaan kirjallisesti edellyttäen, että Adoben siihen valtuuttama toimihenkilö allekirjoittaa muutoksen. Tämän sopimuksen tulkinnassa käytetään sopimuksen englanninkielistä versiota. Tämä sopimus muodostaa koko Adoben ja käyttäjän välisen ohjelmistoa koskevan sopimuksen, ja se syrjäyttää kaikki aikaisemmat ohjelmistoa koskevat esitykset, keskustelut, sitoumukset, yhteydenpidot ja mainonnan.

12. Tiedotus Yhdysvaltain valtionhallinnon palveluksessa oleville loppukäyttäjille.

12.1 Yhdysvaltain valtionhallinnon Adobe-teknologian käyttöoikeudet. Käyttäjä suostuu siihen, että käyttäjän hankittaessa lisenssin Yhdysvaltain valtionhallinnolle tai mille tahansa sen toimeksisaajista, käyttöoikeuden on noudatettava (siviiliviranomaisten kyseessä ollessa) säädöksessä 48 C.F.R. § 12.212 määrättyjä käytäntöjä sekä (puolustusministeriön kyseessä ollessa) säädöksessä 48 C.F.R. § 227.7202-1 ja § 227.7202-4 määrättyjä käytäntöjä. Yhdysvaltain valtionhallinnon palveluksessa olevien loppukäyttäjien osalta Adobe noudattaa sovellettavissa olevia tasavertaisten mahdollisuuksien takaamiseksi säädettyjä lakeja mukaan lukien mahdollisuuksien mukaan toimeenpanomääräystä (Executive Order) 11246 muutoksineen, Vietnamin sodan veteraanien sopeuttamisen avustamisesta vuonna 1974 annetun lain (38 USC 4212) §:ää 402 ja vuonna 1973 annetun kuntoutuslain §:ää 503 muutoksineen sekä säännöksen 41 CFR osia 601 - 6060, 60250 ja 60741. Viittauksella sisällytetään tähän sopimukseen tasavertaisuuslaki (Affirmative Action Clause) ja edeltävän lauseen sisältämät säännökset.

12.2 Kauppatavarat. Yhdysvaltain valtionhallinnon palveluksessa olevien loppukäyttäjien osalta ohjelmisto on kauppatavaraa (Commercial Item), kuten termi on määritelty kappaleen 48 C.F.R. §:ssä 2.101. Nämä kauppatavarat koostuvat kappaleissa 48 C.F.R. (§ 12.212) ja 48 C.F.R. (§ 227.7202) käytettyjen soveltuvien termien mukaisista kaupallisista tietokoneohjelmistoista (Commercial Computer Software) ja kaupallisen tietokoneohjelmiston dokumentaatiosta (Commercial Computer Software Documentation). Soveltuvasti kappaleiden 48 C.F.R. (§ 12.212) ja 48 C.F.R., (§ 227.7202-1 - 227.7202-4) mukaisesti kaupalliseen tietokoneohjelmistoon ja kaupallisen tietokoneohjelmiston dokumentaatioon myönnetään käyttöoikeus Yhdysvaltain valtionhallinnon palveluksessa oleville loppukäyttäjille (a) vain kauppatavaroina (Commercial Items) ja (b) vain niillä oikeuksilla, jotka on myönnetty kaikille muille loppukäyttäjille tässä mainittujen ehtojen mukaisesti. Julkaisemattoman materiaalin oikeudet pidätetään Yhdysvaltain tekijänoikeuslakien mukaisesti.

13. Käyttöoikeuksien noudattaminen.

Jos käyttäjänä on liikeyritys, yhtiö tai organisaatio, käyttäjä sitoutuu siihen, että ohjelmiston mahdollisesti suorittamien käyttöoikeusvahvistuksien lisäksi Adobella tai sen valtuutetulla edustajalla on oikeus tarkastaa seitsemän (7) päivän ennakkoilmoituksella, ei kuitenkaan useammin kuin kahdentoista (12) kuukauden välein, käyttäjän tallenteet, järjestelmät ja tilat varmistaakseen, että Adoben kaikkien ohjelmistojen ja palvelujen käyttö on Adoben käyttäjälle myöntämän, voimassaolevan käyttöoikeussopimuksen mukaista. Adobella on esimerkiksi oikeus käyttäjän niihin tallenteisiin, joiden avulla voidaan määrittää, onko ohjelmiston asennukset sarjanumeroitu, ja käyttäjän on annettava kyseiset tallenteet Adobelle viipymättä Adoben niitä pyytäessä. Lisäksi käyttäjä antaa Adobelle kaikki Adoben pyytämät tallenteet ja tiedot kolmenkymmenen (30) päivän kuluessa Adoben pyynnöstä, jolla varmistetaan, että käyttäjän Adobe-ohjelmistojen käyttö on voimassa olevien käyttöoikeuksien mukaista. Lisätietoja sarjanumeroinnista on osoitteessa http://www.adobe.com/go/elicensing_fi.

14. Internet-yhteys ja tietosuoja.

14.1 Automaattinen Internet-yhteyden luonti. Ohjelmisto voi yhdistää tietokoneen automaattisesti ja ilman erillistä ilmoitusta Internetiin ja Adoben verkkosivustoon tai toimialueeseen. Tarkoituksena voi olla esimerkiksi käyttöoikeuden vahvistaminen tai lisätietojen ja uusien ominaisuuksien sekä toimintojen välittäminen käyttäjälle. Ellei kohdissa 14.2-14.7 toisin mainita, seuraavat määräykset koskevat kaikkia ohjelmiston luomia automaattisia Internet-yhteyksiä:

14.1.1 Ohjelmiston muodostaessa yhteyden Internetiin ja kommunikoidessa Adoben verkkosivuston kanssa, joko automaattisesti tai käyttäjän pyynnöstä, noudatetaan tietosuojakäytäntöä. Adoben tietosuojakäytäntö mahdollistaa verkkosivustoilla käyntien seurannan. Lisäksi siinä on kuvattu yksityiskohtaisesti evästeiden, jäljitteiden ja vastaavien sovellusten seuranta ja käyttö.

14.1.2 Kun ohjelmisto muodostaa Internetin kautta yhteyden Adobeen, ohjelmisto kerää ja välittää Adobelle joitakin käyttäjää koskevia tietoja noudattaen Adoben online-tietosuojalausuntoa, joka löytyy osoitteesta http://www.adobe.com/go/privacy_fi (”Yksityisyyttä koskeva toimintaohjelma”).

14.1.3 Jos käyttäjä kirjautuu Adoben online-palveluun (määritelty alla kohdassa 16.4) tai aktivoi tai rekisteröi ohjelmiston, tietyt lisätiedot, kuten käyttäjän Adoben käyttäjätunnus, käyttäjänimi ja salasana voidaan lähettää Adobelle ja Adobe saattaa tallentaa ne tietosuojakäytäntöä noudattaen ja tällaista Adoben online-palvelua koskevien muiden käyttöehtojen mukaisesti (yleisemmin Adobe.comin käyttöehtojen ja sovellettavissa olevien ehtojen kanssa ”lisäkäyttöehdot”).

14.1.4 Kuten soveltuva laki sallii, tai käyttäjän suostumuksen nojalla, Adobe voi (a) lähettää käyttäjälle tapahtumaviestejä edistääkseen Adoben online-palvelua tai ohjelmiston tai Adoben online-palvelun aktivointia tai rekisteriöintiä, tai (b) suorittaa tuotteensisäistä markkinointia jakaakseen tietoa ohjelmistosta ja muista Adoben tuotteista ja palveluista käyttämällä tietoja, mukaan lukien (mutta ei niihin rajoittuen) ohjelmistoalustan versiota, ohjelmistoversiota, käyttöoikeuden tilaa ja kielitietoja.

14.2 Päivitykset. Ohjelmisto saattaa kytkeä käyttäjän tietokoneen automaattisesti Internetiin ilman erillistä ilmoitusta (ajoittain tai säännöllisesti) (a) koneelle ladattavien ja asennettavien päivitysten tarkistamiseksi ja (b) ilmoittaakseen Adobelle asennusyritysten tulokset.

14.3 Aktivointi. Ohjelmisto voi vaatia käyttäjää (a) hankkimaan Adoben käyttäjätunnuksen, (b) aktivoimaan ohjelmiston tai aktivoimaan sen uudelleen, (c) rekisteröimään ohjelmiston tai (d) vahvistamaan jäsenyyden. Tämän vaatimuksen johdosta käyttäjän tietokone voi kytkeytyä automaattisesti Internetiin ilman erillistä ilmoitusta asennuksen tai käynnistyksen yhteydessä ja säännölllisesti tämän jälkeen. Yhteyden muodostamisen jälkeen ohjelmisto kerää tietoja ja lähettää ne Adobelle osoitteessa http://www.adobe.com/go/activation_fi kuvatulla tavalla (”aktivointiehdot”). Ohjelmisto tai käyttäjä voi myös vastaanottaa Adobelta tietoja, jotka liittyvät käyttäjän käyttöoikeuteen, tilaukseen tai jäsenyyteen. Adobe voi käyttää näitä tietoja havaitakseen tai estääkseen voimassa olevan käyttöoikeussopimuksen, tilauksen tai jäsenyyden vastaisen vilpillisen tai valtuuttamattoman käytön. Mikäli ohjelmistoa ei aktivoida tai rekisteröidä, tilausta tai jäsenyyttä ei vahvisteta tai Adobe huomaa ohjelmistoa käytettävän vilpillisesti tai ilman valtuuksia, seurauksena voi olla ohjelmiston joidenkin toimintojen estyminen, ohjelmiston toiminnan loppuminen tai jäsenyyden tai tilauksen keskeyttäminen tai lopettaminen.

14.4 Käytöstä poistaminen. Käyttäjä voi poistaa ohjelmiston käytön ja poistaa asennuksen tietokoneestaan asentaakseen ja ottaakseen ohjelmiston käyttöön toisessa tietokoneessa tämän sopimuksen mukaisesti (”käytöstä poistaminen”), kuten osoitteessa http://www.adobe.com/go/activation_fi kuvataan. Käytöstä poistaminen vaatii Internet-yhteyden muodostamista.

14.5 Online-palveluiden käyttäminen. Ohjelmisto saattaa kytkeä käyttäjän tietokoneen automaattisesti Internetiin ilman erillistä ilmoitusta joko ajoittain tai säännöllisesti Adoben tai kolmansien osapuolien tarjoaman sisällön ja palveluiden saannin helpottamiseksi kohdassa 16.4 (online-palvelut) kuvatulla tavalla. Ohjelmisto voi lisäksi muodostaa yhteyden Internetiin automaattisesti ilman erillistä ilmoitusta ladattavien materiaalien päivittämiseksi kyseisistä online-palveluista heti niiden ilmestyttyä jopa silloin, kun Internet-yhteyttä ei ole muodostettu.

14.6 Digitaaliset sertifikaatit. Ohjelmisto käyttää digitaalisia sertifikaatteja (kuten kohdassa 16.5 on kuvattu), joiden avulla käyttäjä voi tunnistaa ladatut tiedostot (esimerkiksi sovellukset ja sisältö) sekä tiedostojen julkaisijat. Esimerkiksi Adobe AIR käyttää digitaalisia sertifikaatteja auttaakseen käyttäjää tunnistamaan Adobe AIR -sovellusten julkaisijan. Adobe Acrobat -tuoteperhe myös käyttää digitaalisia sertifikaatteja PDF-asiakirjojen (Portable Document Format-tiedostojen) allekirjoittamiseksi ja niiden sisältämien allekirjoitusten varmentamiseksi sekä sertifioitujen PDF-asiakirjojen varmentamiseksi. Käyttäjän tietokone voi luoda yhteyden Internetiin digitaalisen sertifikaatin varmentamisen aikana.

14.7 Asetustenhallintaohjelma. Ohjelmisto voi sisältää Flash Playerin. Flash Player saattaa tallentaa jotkut käyttäjäasetukset käyttäjän tietokoneeseen paikallisesti jaettuina. Ne liittyvät käyttäjän tietokoneeseen asennettuun Flash Playerin versioon, jolla käyttäjä voi mukauttaa suorituksenaikaisia ominaisuuksia. Käyttäjä voi muokata näitä asetuksia Flash Playerin asetustenhallintaohjelmalla. Käyttäjällä on myös mahdollisuus rajoittaa kolmansien osapuolien oikeutta tallentaa paikallisesti jaettuja kohteita tai myöntää kolmannen osapuolen sisällölle oikeuden käyttää tietokoneen mikrofonia ja kameraa. Lisätietoja käyttäjän Flash Playerin version asetusten määrittämisestä ja siitä, miten kohteiden paikallinen jakaminen poistetaan käytöstä Flash Playerin asetustenhallintaohjelmalla, on osoitteessa http://www.adobe.com/go/settingsmanager_fi. Lisätietoja kohteiden paikallisesta jakamisesta on osoitteessa http://www.adobe.com/go/flashplayer_security_fi.

15. Vertaiskommunikaatio.

Ohjelmisto voi hyödyntää käyttäjän yhteyttä paikallisverkkoon ja muodostaa ilman erillistä ilmoitusta automaattisesti yhteyden muihin Adoben ohjelmistoihin ilmaisten samalla olevansa käytettävissä tiedonsiirtoon kyseisten ohjelmistojen kanssa. Nämä yhteydet voivat lähettää käyttäjän IP-osoitteen paikallisverkkoon.

16. Erityisehdot ja poikkeukset.

Tässä kohdassa on määritelty tiettyjä ohjelmiston komponentteja ja tuotteita koskevia erityisehtoja sekä rajoitettuja poikkeuksia edellä määriteltyihin ehtoihin ja määräyksiin. Mikäli mikä tahansa tässä kohdassa määritelty ehto on ristiriidassa muiden tämän sopimuksen ehtojen tai määräysten kanssa, tämä kohta syrjäyttää sellaisen toisen ehdon tai määräyksen.

16.1 Oikeuksien rajoittamattomuus, Euroopan talousalueen ehdot, pakollinen australialainen ilmoitus.

16.1.1 Tämä sopimus ei rajoita minkään osapuolen lakiin perustuvia oikeuksia, kuluttajat mukaan lukien. Esimerkiksi sellaisten Uudessa-Seelannissa asuvien kuluttajien osalta, jotka ovat hankkineet ohjelmiston henkilökohtaiseen, koti- tai kotitalouskäyttöön (ei yrityskäyttöön), tähän sopimukseen sovelletaan Consumer Guarantees Act -lakia.

16.1.2 Mikäli käyttäjä on hankkinut ohjelmiston Euroopan talousalueen (ETAn) alueella, ETA on hänen tavanmukainen asuinpaikkansa ja käyttäjä on kuluttaja (eli hän käyttää ohjelmistoa henkilökohtaiseen käyttöön, ei liiketoimintatarkoituksiin), ohjelmiston hankintaan ja käyttöön ei sovelleta kohtaa 6 (”Rajoitettu takuu”). Sen sijaan Adobe takaa, että ohjelmisto tarjoaa soveltuvassa käyttöohjeessa kuvatut toiminnot (”sovitut toiminnot”) kahden vuoden ajan ostosta, kun sitä käytetään yhteensopivassa tietokoneessa. Epäoleelliset poikkeamat sovituista toiminnoista eivät muodosta oikeutta takuuseen. TÄTÄ TAKUUTA EI SOVELLETA OHJELMISTOON, JOTA KÄYTETÄÄN ENNAKKOJULKAISUNA, KOKEILUVERSIONA, ALOITUSVERSIONA TAI NÄYTETUOTTEENA, TAI FONTTIOHJELMISTOON TAI JOS OHJELMISTON ONGELMAT JOHTUVAT KÄYTTÄJÄN OHJELMISTOON TEKEMISTÄ MUUTOKSISTA. Takuuvaatimus on esitettävä Adoben asiakastukiosastolle näiden kahden vuoden aikana, ja samalla on esitettävä ohjelmiston ostotosite. Adobe tarkistaa käyttäjän kanssa, onko virhe ohjelmistossa, tai ilmoittaa käyttäjälle, että virhe johtuu siitä, että ohjelmistoa ei ole asennettu oikein (tässä tapauksessa Adobe avustaa käyttäjää). Jos ohjelmistossa on virhe, käyttäjä voi pyytää Adobelta joko hyvitystä tai ohjelmiston kopion korjaamista/vaihtamista. Pyyntöihin on liitettävä ostotosite. Mikäli käyttäjän oikeus takuuseen vahvistetaan, Adobe vastaa pyyntöön korjaamalla/vaihtamalla ohjelmiston, tai jos tämä ei ole Adoben kannalta kohtuullista, Adobe tarjoaa käyttäjälle hyvityksen. Lisätietoja takuusta saa ottamalla yhteyttä Adoben asiakastukiosastoon.

Huomaa, että kohdan 8 (”Vastuunrajoitus”) ehdot ovat voimassa kaikissa käyttäjän tekemissä, ohjelmiston käyttöön liittyvissä vahingonkorvausvaatimuksissa. Adobe on kuitenkin velvollinen korvaamaan suorat, kohtuudella ennakoitavissa olevat menetykset, jos Adobe rikkoo tätä sopimusta. Suosittelemme käyttäjää ryhtymään kaikkiin kohtuullisiin toimenpiteisiin välttääkseen ja vähentääkseen vahinkojen syntymistä, erityisesti ottamalla ohjelmistosta tai tietokoneen tiedoista varmuuskopiot.

Tässä sopimuksessa ja etenkin tässä kohdassa 16.1.2 kuvataan käyttäjän oikeudet (lakiin perustuvat oikeudet mukaan lukien) siltä varalta, että ohjelmiston käytössä ilmenee ongelmia. Jos käyttäjän lakiin perustuvat oikeudet ovat laajemmat kuin tässä kuvatut, sovelletaan lakiin perustuvia oikeuksia.

16.1.3 Mikään tässä sopimuksessa mainittu (mukaan lukien kohta 4.4) ei rajoita sovellettavassa laissa mahdollisesti määrättyjä, käyttäjän luovuttamattomia oikeuksia ohjelmiston purkamiseen. Esimerkiksi Euroopan unioniin (EU) kuuluvalla käyttäjällä saattaa olla sovellettavassa laissa määritellyissä tietyissä tilanteissa oikeus purkaa ohjelmisto, jos se on välttämätöntä ohjelman toiminnan sovittamiseksi toisen sovellusohjelman kanssa käytettäväksi ja käyttäjä on ensin kirjallisesti pyytänyt Adobelta tähän tarvittavia tietoja, joita Adobe ei ole toimittanut. Tämän lisäksi tällaisen purkamisen saa suorittaa ainoastaan käyttäjä tai käyttäjän puolesta ohjelmiston kopion käyttöön oikeutettu henkilö. Adobella on oikeus määrätä kohtuullisia ehtoja ennen kyseisten tietojen toimittamista. Käyttäjä saa käyttää Adoben toimittamia tai käyttäjän hankkimia tietoja vain tässä sallitulla tavalla tässä kuvattuun tarkoitukseen, eikä tietoja saa paljastaa kolmansille osapuolille tai käyttää ohjelmiston ilmettä olennaisesti vastaavan ohjelmiston luomiseen tai käyttää tavalla, joka loukkaa Adoben tai sen lisensoijien tekijänoikeuksia.

16.1.4 Jos asiakas hankkii ohjelmiston Australiasta, seuraavat ehdot ovat voimassa, riippumatta tämän sopimuksen muista kohdista:

ILMOITUS AUSTRALIALAISILLE KULUTTAJILLE:

Tuotteisiimme sisältyy takuu, jota ei voi jättää pois Australian kuluttajansuojalain mukaan. Sinulla on oikeus saada uusi versio tai takaisinmaksu suurten vikojen tapauksessa sekä korvaus kohtuullisesti ennakoitavasta menetyksestä tai vahingosta. Sinulla on myös oikeus saada tuotteet korjattua tai vaihdettua, jos tuotteet eivät ole hyväksyttävää laatua ja vika ei ole suuri vika. Ohjelmistotuotteisiimme sisältyy 90 päivän rajoitettu takuu, jonka myöntää Adobe Systems Software Ireland Limited, jonka toimisto on osoitteessa 4–6 Riverwalk, Citywest Business Campus, Dublin 24, Ireland, kuten sopimuksessa ilmoitetaan. Jos tuotteet eivät tarjoa käyttäjäasiakirjoissa kuvattuja yleisiä ominaisuuksia ja toimintoja 90 päivän sisällä tuotteiden toimittamisesta sinulle, soita Adoben asiakastukeen numeroon 1800 614 863 ja kerro tuotteesi tiedot, sarjanumero ja ostokuitin tiedot. Sinua voidaan pyytää palauttamaan ohjelmistotuote antamaamme osoitteeseen, jolloin palautuskulut lankeavat sinulle. Tämän takuun myöntämät edut ovat muiden lain mukaisten oikeuksien ja korjauskeinojen lisänä.

16.2 Ennakkojulkaisuohjelmistoa koskevat lisäehdot. Mikäli ohjelmisto on ennakkojulkaisu tai beeta-versio (”ennakkojulkaisuohjelmisto”), sovelletaan tätä kohtaa. Ennakkojulkaisuohjelmisto ei vastaa Adoben lopullista tuotetta. Se voi sisältää vikoja, virheitä ja muita ongelmia, jotka voivat aiheuttaa järjestelmäongelmia sekä tietojen häviämistä. Adobe ei välttämättä koskaan julkaise tai muuten saata ennakkojulkaisuohjelmistoa kaupalliseen jakeluun. Mikäli käyttäjä on vastaanottanut ennakkojulkaisuohjelmiston erillisen kirjallisen sopimuksen mukaisesti, kuten Adobe Systems Incorporatedin ennakkojulkaisuohjelmiston käyttöoikeussopimuksen mukaisesti, sopimus koskee myös ohjelmiston käyttöä. Käyttäjä sitoutuu välittömästi palauttamaan tai tuhoamaan kaikki kopiot ennakkojulkaisuohjelmistosta Adoben pyynnöstä tai Adoben julkaistessa ohjelmiston kaupalliseen levitykseen. KÄYTTÄJÄ KÄYTTÄÄ ENNAKKOJULKAISUOHJELMISTOA OMALLA VASTUULLAAN. ENNAKKOJULKAISUOHJELMISTOIHIN LIITTYVÄT VASTUUNRAJOITUKSET SEKÄ RAJOITETTU TAKUU ON MÄÄRITELTY KOHDISSA 6 JA 8.

16.3 Opetuskäyttöön tarkoitettu ohjelmistotuote. Mikäli ohjelmisto on opetuskäyttöön tarkoitettu ohjelmistotuote (vain koulutusalaan liittyvän loppukäyttäjän käyttöön valmistettu ja jaettu ohjelmisto), käyttäjä ei ole oikeutettu käyttämään ohjelmistoa, ellei häntä omalla lainkäyttöalueellaan voida määrittää koulutusalaan liittyväksi loppukäyttäjäksi. Tietoja tällaiseen käyttöön oikeuttavasta kelpoisuudesta löytyy sivulta http://www.adobe.com/go/edu_purchasing_fi. Adoben valtuutttamat koulutustuotteiden jälleenmyyjät löytyvät http://www.adobe.com/go/store_fi -sivustolla olevasta Buying Adobe Products Worldwide -linkistä.

16.4 Online-palvelut.

16.4.1 Adoben tarjoamat palvelut. Ohjelmisto helpottaa käyttäjän pääsyä Adoben tai sen konserniyhtiöiden ylläpitämillä verkkosivustoilla olevaan sisältö- ja palvelutarjontaan (Adoben online-palvelut). Adoben online-palveluja ovat muun muassa: Adobe BrowserLab, Adobe CS Review, Business Catalyst, Digital Publishing Suite, Acrobat.com, Search for Help, ja tuote Welcome Screens. Adoben online-palvelu voi joissakin tapauksissa vaikuttaa ohjelmiston toiminnolta tai laajennukselta, vaikka se sijaitseekin verkkosivustolla. Adoben online-palvelun käyttäminen voi vaatia, että käyttäjä aktivoi ohjelmiston, hankkii Adoben käyttäjätunnuksen, hyväksyy käyttöä koskevat lisäehdot tai suorittaa erillisen maksun Adoben kyseisen online-palvelun käyttämisestä. Adoben online-palveluja ei ole välttämättä saatavissa kaikilla kielillä ja kaikissa maissa ja Adobe voi milloin tahansa oman harkintansa mukaan muuttaa tai keskeyttää minkä tahansa online-palvelun saatavuuden. Adobe pidättää itsellään myös oikeuden veloittaa tulevaisuudessa maksuja aiemmin ilmaiseksi tarjotuista Adoben online-palveluista. Kohdassa 14 on tärkeitä tietoja Internet-yhteyksien muodostamisesta ja käyttäjän tietosuojasta. Kuten kohdassa 14 todetaan, kun ohjelmisto luo yhteyden Adoben online-palveluun, kyseisen Adoben online-palvelun käyttöön sovelletaan Adoben online-tietosuojalausuntoa (http://www.adobe.com/go/privacy_fi), Adobe.comin käyttöehtoja (http://www.adobe.com/go/terms_fi), ja käyttäjälle käyttöhetkellä mahdollisesti esitettyjä lisäkäyttöehtoja.

16.4.2 Kolmansien osapuolien tarjoamat palvelut. Ohjelmisto voi helpottaa käyttäjän pääsyä kolmansien osapuolien ylläpitämiin verkkosivustoihin, joilla tarjotaan tuotteita, informaatiota, ohjelmistoa ja palveluja (”kolmansien osapuolien online-palvelut”). Kolmansien osapuolien online-palveluja ovat muun muassa Kodak EasyShare Gallery -palvelu. Käyttäjän oikeuteen käyttää kolmansien osapuolien online-palveluja sovelletaan niitä ehtoja, vastuuvapauslausekkeita ja ilmoituksia, jotka kyseisillä sivuilla on esitetty tai jotka muulla tavoin liittyvät kyseisiin kolmansien osapuolien online-palveluihin. Adobe ei valvo tai tue kolmansien osapuolien tarjoamia online-palveluja eikä hyväksy vastuuta niistä. Kaikki käyttäjän ja kolmannen osapuolen välillä olevat, kolmannen osapuolen online-palveluja koskevat sopimukset, mukaan lukien kyseisen osapuolen tietosuojakäytännöt ja käyttäjän henkilötietojen käyttöä koskevat sopimukset, tavaroiden ja palvelujen toimittamista ja maksua koskevat sopimukset sekä kaikki muut tällaisiin sopimuksiin liittyvät ehdot, takuut ja vakuutukset koskevat yksinomaan käyttäjää ja kyseistä kolmatta osapuolta. Kolmansien osapuolien online-palveluja ei välttämättä ole saatavissa kaikilla kielillä ja kaikissa maissa ja Adobe voi milloin tahansa oman harkintansa mukaan muuttaa tai poistaa minkä tahansa kolmannen osapuolen online-palvelun saatavuuden.

16.4.3 KÄYTTÄJÄ KÄYTTÄÄ ADOBEN ONLINE-PALVELUJA JA KOLMANSIEN OSAPUOLIEN ONLINE-PALVELUJA OMALLA VASTUULLAAN, ELLEI SIITÄ OLE NIMENOMAISESTI SOVITTU TOISIN ADOBEN, ADOBEN KONSERNIYHTIÖIDEN TAI KOLMANNEN OSAPUOLEN KANSSA TEHTÄVÄLLÄ ERILLISELLÄ SOPIMUKSELLA. NÄIDEN PALVELUJEN KÄYTTÖÖN SOVELLETAAN KOHTIEN 7 JA 8 TAKUU- JA VASTUUNRAJOITUSEHTOJA.

16.5 Digitaaliset sertifikaatit.

16.5.1 Käyttö. Digitaalisia sertifikaatteja myöntävät kolmannen osapuolen sertifiointitahot, mukaan lukien Adobe Certified Document Services (CDS) -myyjät, jotka on lueteltu osoitteessa http://www.adobe.com/go/partners_cds_fi, ja Adobe Approved Trust List -myyjät (”AATL”), jotka on lueteltu osoitteessa http://www.adobe.com/go/aatl_fi, (yleisemmin ”sertifiointitahot”). Digitaaliset sertifikaatit voivat myös olla itse allekirjoitettuja.

16.5.2 Ehdot. Käyttäjä ja sertifiointitaho ovat vastuussa digitaalisten sertifikaattien hankinnasta, käytöstä ja niihin luottamisesta. Ennen kuin käyttäjä luottaa mihinkään sertifioituun dokumenttiin, digitaaliseen allekirjoitukseen tai sertifiointitahon palveluun, käyttäjän tulee lukea sertifiointitahon palveluihin sovellettavat toimitusehdot, mukaan lukien esimerkiksi tilaajasopimukset, luotettujen osapuolten sopimukset, sertifikaattikäytännöt ja käytäntöä koskevat ilmoitukset. Lisätietoja Adoben CDS-myyjistä on osoitteessa http://www.adobe.com/go/partners_cds_fi. Lisätietoja AATL-myyjistä on osoitteessa http://www.adobe.com/go/aatl_fi.

16.5.3 Hyväksyminen. Käyttäjä hyväksyy, että (a) ohjelmisto saattaa määrityssyistä tai ulkoisista syistä näyttää voimassa olevan allekirjoituksen, vaikka digitaalinen sertifikaatti on saatettu peruuttaa tai se on saattanut raueta ennen varmennusta, (b) digitaalisen sertifikaatin turvallisuus tai eheys on voinut vaarantua dokumentin allekirjoittajan, vastaavan sertifiointitahon tai muun kolmannen osapuolen toimenpiteestä tai laiminlyönnistä, ja (c) sertifikaatti voi olla itse allekirjoitettu, eikä sertifiointitahon toimittama. KÄYTTÄJÄ ON YKSIN VASTUUSSA SERTIFIKAATTIIN LUOTTAMISESTA. ELLEI SERTIFIOINTITAHO OLE ANTANUT KÄYTTÄJÄLLE ERILLISTÄ KIRJALLISTA TAKUUTA, DIGITAALISEN SERTIFIKAATIN KÄYTTÖ ON YKSINOMAAN KÄYTTÄJÄN VASTUULLA.

16.5.4 Kolmantena osapuolena olevat edunsaajat. Käyttäjä hyväksyy, että mikä tahansa sertifiointitaho, johon käyttäjä luottaa, on kolmantena osapuolena tässä sopimuksessa, ja että sillä on oikeus omissa nimissään vaatia ehtojen täytäntöönpanoa samoin kuin Adobella olisi oikeus vaatia sitä.

16.5.5 Vahingonkorvaus. Käyttäjä hyväksyy, ettei Adobe tai mikään soveltuva sertifiointitaho (ellei sen ehdoissa nimenomaisesti muuta todeta) ole vastuussa mistään vastuuvelvollisuuksista, menetyksistä, toimista, vahingoista tai vaatimuksista (mukaan lukien kaikki kohtuulliset kustannukset, kulut ja lakimiehen palkkiot), jotka aiheutuvat tai liittyvät asianomaisen tahon palvelujen käyttöön tai siihen luottamiseen, mukaan lukien rajoituksetta: (a) luottaminen päättyneeseen tai peruutettuun sertifikaattiin, (b) sertifikaatin riittämätön varmennus, (c) muun kuin soveltuvien ehtojen, tämän sopimuksen tai soveltuvan lainsäädännön mukaisen sertifikaatin käyttäminen, (d) kohtuullisen harkinnan laiminlyöminen julkaisijan palveluihin tai sertifikaatteihin luotettaessa tai (e) palveluita koskevissa ehdoissa määritettyjen velvoitteiden laiminlyönti.

16.6 Fonttiohjelmisto. Mikäli ohjelmisto sisältää fonttiohjelmiston:

16.6.1 Käyttäjä voi käyttää fonttiohjelmistoa tietokoneissa yhdessä ohjelmiston kanssa kohdassa 2 kuvatulla tavalla ja tulostaa fonttiohjelmiston millä tahansa tietokoneeseen kytketyllä tulostimella.

16.6.2 Mikäli tietokoneiden sallittu lukumäärä on viisi (5) tai vähemmän, käyttäjä voi ladata fonttiohjelmiston yhden vähintään yhteen tietokoneeseen kytketyn tulostimen muistiin (kiintolevy tai RAM-muisti), jotta fonttiohjelmistoa voidaan käyttää pysyvästi tällaisessa tulostimessa, ja vielä yhden tällaisen tulostimen muistiin jokaista viittä, sallittuun lukumäärään lukeutuvaa tietokonetta kohden.

16.6.3 Käyttäjällä on oikeus kopioida käyttäjän tiedostossa käyttämä fontti tai fontit ammattimaisessa käytössä olevaan tulostimeen tai muun käyttäjälle palveluja tarjoavan tahon käyttöön. Käyttäjälle palveluja tarjoavalla taholla on oikeus käyttää kirjasimia käyttäjän tiedoston käsittelemiseen, mikäli palveluja tarjoavalla taholla on voimassa oleva käyttöoikeus käyttää kyseistä fonttiohjelmistoa.

16.6.4 Käyttäjällä on oikeus sulauttaa fonttiohjelmiston kopioita käyttäjän sähköisessä muodossa oleviin asiakirjoihin näiden asiakirjojen tulostamista, katselua ja muokkaamista varten. Mitään muita sulauttamisoikeuksia ei anneta tai sallita tämän käyttöoikeuden perusteella.

16.6.5 Poikkeuksena edellä mainittuun, osoitteessa http://www.adobe.com/go/restricted_fonts_fi luetellut fontit on sisällytetty ohjelmistoon ainoastaan ohjelmiston käyttöliittymän toimintatarkoituksia varten, ei mihinkään tulostustiedostoon sisällytettäviksi. Kyseisiin lueteltuihin fontteihin ei myönnetä käyttöoikeutta tämän sopimuksen kohdan 16.6 nojalla. Käyttäjä hyväksyy, että hän ei kopioi, siirrä, aktivoi, käytä tai salli minkään fonttien hallintatyökalun kopioida, siirtää, aktivoida tai käyttää kyseisiä lueteltuja fontteja mihinkään tästä ohjelmistosta poikkeavaan ohjelmistosovellukseen, ohjelmaan tai tiedostoon, eikä hän salli fonttien käyttöä minkään tästä ohjelmistosta poikkeavan ohjelmistosovelluksen, ohjelman tai tiedoston kanssa.

16.7 After Effects Render Engine. Mikäli ohjelmisto sisältää täyden version Adobe After Effects -ohjelmasta, käyttäjällä on oikeus asentaa rajoittamaton määrä Render Engine -ohjelmia tietokoneisiin käyttäjän sisäisessä tietoverkossa, joka sisältää vähintään yhden tietokoneen, johon on asennettu Adobe After Effects -ohjelman täydellinen versio. Käsitteellä ”Render Engine” tarkoitetaan asennettavaa toiminnallista osaa ohjelmistosta, jolla pystytään hahmontamaan After Effects -projekteja, mutta jota ei voida käyttää projektien luomiseen tai muuttamiseen ja joka ei sisällä täydellistä After Effects -käyttöliittymää.

16.8 Acrobat Standard-, Acrobat Pro- ja Adobe Acrobat Suite -toiminnot. Mikäli ohjelmistoon kuuluu Acrobat Standard, Acrobat Pro, Acrobat Suite tai joitakin niihin kuuluvia toimintoja, sovelletaan kohtaa 16.8.

16.8.1 Lisämääritelmät.

16.8.1.1 ”Hyödyntäminen” tarkoittaa laajennetun dokumentin toimittamista suoraan tai välillisesti millä tahansa tavalla, mukaan lukien (mutta ei niihin rajoittuen) verkon tai Internetin välityksellä, yhdelle tai useammalle vastaanottajalle tai laajennetun dokumentin saattamista heidän saatavilleen muulla tavoin suoraan tai välillisesti.

16.8.1.2 ”Laajennettu dokumentti” tarkoittaa ohjelmistolla käsiteltyä PDF-tiedostoa, mikä mahdollistaa täytettyjä PDF-lomakkeita sisältävien asiakirjojen tallentamisen paikallisesti.

16.8.2 Ohjelmisto voi sisältää teknologiaa, jonka avulla käyttäjä voi aktivoida tietyillä ominaisuuksilla varustettuja PDF-asiakirjoja käyttämällä ohjelmistoon sijoitettua sähköistä valtuutusta (”avain”). Käyttäjä sitoutuu olemaan ottamatta yhteyttä ja yrittämättä yhteydenottoa ja olemaan valvomatta, tekemättä toimintakyvyttömäksi, poistamatta, käyttämättä tai jakelematta avainta mihinkään tarkoitukseen.

16.8.3 Minkä tahansa laajennetun dokumentin osalta käyttäjä saa ainoastaan joko (a) hyödyntää kyseistä laajennettua dokumenttia osoittamalla sen rajoittamattomalle määrälle yksittäisiä vastaanottajia, mutta hän ei saa kerätä tietoja tai aiheuttaa niiden keräämistä enempää kuin kyseisen, täytettyjä lomakekenttiä sisältävän laajennetun dokumentin tai sen mahdollisen paperikopion viidensadan (500) yksittäisen otoksen verran, tai (b) hyödyntää kyseistä laajennettua dokumenttia osoittamalla sen enintään viidellesadalle (500) yksittäiselle vastaanottajalle rajoittamatta niiden kertojen lukumäärää, jolloin käyttäjä saa kerätä tietoja kyseisestä laajennetusta dokumentista, jonka kyseinen vastaanottaja on palauttanut täytettynä käyttäjälle. Huolimatta siitä, mitä muuta tässä sopimuksessa on mahdollisesti todettu, lisäkäyttöoikeuksien hankkiminen Acrobat Standard-, Acrobat Pro- tai Adobe Acrobat Suite -ohjelman käyttämiseksi ei lisää edellä mainittuja rajoituksia (eli edellä mainitut rajoitukset muodostavat kaikki rajoitukset kokonaisuudessaan riippumatta siitä, kuinka monta lisäkäyttöoikeutta käyttäjä on mahdollisesti hankkinut Acrobat Standard-, Acrobat Pro- tai Adobe Acrobat Suite -ohjelman käyttämiseksi).

16.9 Flash Player -projektorit ja Runtime. Käyttäjän oikeuteen käyttää kaikkia ohjelmiston osana tai sen mukana toimitettuja tai tulostustiedostossa olevia Flash-toistimia, projektoreja, itsenäisiä toistimia, laajennuksia tai ajoympäristöjä tai ActiveX-ohjaimia sovelletaan seuraavassa linkissä esitettyjä ehtoja: http://www.adobe.com/go/flashplayer_usage_fi. Sen lisäksi ja ellei edellä olevasta linkistä muuta johdu, käyttäjällä ei ole oikeutta käyttää tai jaella kyseisiä ohjelmistoja.

16.10 Contribute Publishing Services. Contribute Publishing Services -ohjelman mukana toimitetun loppukäyttäjän käyttöoikeussopimuksen ehtojen mukaisesti käyttäjä ei saa muodostaa yhteyttä Contribute Publishing Services -ohjelmaan, ellei käyttäjä ole hankkinut tämän käyttöoikeutta jokaista yksittäistä henkilöä kohti, jolla on mahdollisuus muodostaa siihen yhteys, edellyttäen kuitenkin, että Adoben Contribute -ohjelman kokeiluversiot voidaan asentaa ja kytkeä Contribute Publishing Services -ohjelmaan asianomaisen loppukäyttäjän käyttöoikeussopimuksen mukaisesti.

16.11 Adobe Presenter. Mikäli ohjelmisto sisältää Adobe Presenter -ohjelman, ja jos käyttäjä asentaa Adobe Acrobat Connect Add-in -sovelluksen ohjelmiston käytön yhteydessä tai käyttää sitä sen yhteydessä, käyttäjä sitoutuu asentamaan Adobe Acrobat Connect Add-in -sovelluksen vain pöytätietokoneeseen eikä muuhun laitteeseen ja käyttämään sitä ainoastaan siinä eikä muussa PC:stä poikkeavassa laitteessa, mukaan lukien rajoituksetta verkkolaite, tv-sovitin (digitaalisovitin), kämmentietokone, puhelin tai kosketusnäyttölaite. Tämän lisäksi ohjelmiston (Adobe Presenter Run-Time) avulla luotuun, esitykseen, tietoihin tai sisältöön sulautetun ohjelmiston osaa saa käyttää ainoastaan yhdessä esityksen, tietojen tai sisällön kanssa, johon se on sulautettu. Käyttäjä ei saa käyttää ja käyttäjän tulee huolehtia siitä, ettei kukaan muukaan kyseiseen esitykseen, tietoihin tai sisältöön käyttöoikeuden hankkinut käytä Adobe Presenter Run-Timea muutoin kuin kyseiseen esitykseen, tietoihin tai sisältöön sulautettuna. Käyttäjä ei saa myöskään muokata Adobe Presenter Run-Time -ohjelmaa, takaisinmallintaa tai purkaa sitä osiin, ja käyttäjän tulee huolehtia siitä, ettei kukaan muu kyseiseen esitykseen, tietoihin tai sisältöön käyttöoikeuden hankkinut muokkaa Adobe Presenter Run‑Time -ohjelmaa, takaisinmallinna tai pura sitä osiin.

16.12 Flash Builder ja LiveCycle Data Services (LCDS) Data Management Library. Abobe Flash Builder -ohjelmaan saattaa sisältyä fds.swc-kirjasto. Käyttäjä saa käyttää fds.swc:tä ainoastaan asiakaspuolen tiedonhallintatoimintojen tuottamiseen ja tulostustiedostona käyttäjän kehittämässä ohjelmistossa seuraavien ehtojen mukaisesti. Käyttäjä ei saa (a) käyttää fds.swc:tä ohjelmiston sisältämien assosiaatioiden tai offline-toimintojen mahdollistamiseksi tai (b) sisällyttää fds.swc:tä mihinkään Abode LiveCycle Data Services tai BlazeDS- ohjelmistoja vastaavaan ohjelmistoon. Mikäli käyttäjä haluaa tehdä joitakin edellä mainituista, käyttäjän on hankittava erillinen käyttöoikeus Adobelta.

16.13 Digital Publishing Suite. Seuraavat ehdot ovat voimassa, Digital Publishing Suiten käyttöä koskevien lisäehtojen sallimissa rajoissa, jos ohjelmistoon kuuluu tiettyjä komponentteja tai ominaisuuksia, jotka on suunniteltu toimivaksi Digital Publishing Suiten kanssa tai sitä käyttäen. Käsitteellä DPS-työpöytätyökalut tarkoitetaan seuraavia ohjelmistoja: Folio Overlays Panel, Folio Builder Panel, Content Viewer for Desktop ja Digital Publishing Plug-in for InDesign. Mikäli ohjelmistoon kuuluu DPS-työpöytätyökalu (tai mikään sen osa), ja mikäli muuta ei ole määrätty osassa 16 tai lisäkäyttöehdoissa, käyttäjä voi asentaa DPS-työpöytätyökalut ja käyttää niitä ainoastaan seuraaviin tarkoituksiin: (a) Content Viewer -katseluohjelmalla esitettäväksi suunnitellun sisällön luomiseksi tai tuottamiseksi (tuotos), (b) tuotoksen arvioimiseksi ja testaamiseksi ja (c), mikäli saatavilla, Adobe Digital Publishing Suite -palvelujen käyttämiseksi lisäkäyttöohjeiden mukaisesti. Mikäli tässä tekstissä ei muuta määrätä, käyttäjä ei voi tuoda näyttöön, jakaa, muuttaa tai julkisesti esittää DPS-työpöytätyökaluja.

16.14 AVC-JAKELU. Seuraava ilmoitus koskee AVC-tuonti- ja -vientitoiminnon sisältävää ohjelmistoa: TÄHÄN TUOTTEESEEN MYÖNNETÄÄN KÄYTTÖOIKEUS AVC PATENT PORTFOLIO -KÄYTTÖOIKEUDEN NOJALLA KULUTTAJAN HENKILÖKOHTAISEEN, EI-KAUPALLISEEN KÄYTTÖÖN (a) VIDEON AVC-STANDARDIN MUKAISEKSI KOODAAMISEKSI (AVC-VIDEO) JA/TAI (b) SELLAISEN AVC-VIDEON KOODIN PURKAMISEKSI, JONKA ON KOODANNUT HENKILÖKOHTAISTA EI-KAUPALLISTA TOIMINTAA HARJOITTANUT KULUTTAJA JA/TAI JOKA ON HANKITTU VIDEOTOIMITTAJALTA, JOLLA ON KÄYTTÖOIKEUDEN NOJALLA OIKEUS TOIMITTAA AVC-VIDEOITA. MITÄÄN NIMENOMAISTA TAI OLETETTUA KÄYTTÖOIKEUTTA EI MYÖNNETÄ MIHINKÄÄN MUUHUN TARKOITUKSEEN. LISÄTIETOJA ON MPEG LA, L.L.C.:n SIVUSTOLLA OSOITTEESSA http://www.adobe.com/go/mpegla_fi.

16.15 MPEG-2 -JAKELU. Seuraava ilmoitus koskee MPEG-2-tuonti- ja -vientitoiminnon sisältävää ohjelmistoa: TÄMÄN TUOTTEEN KÄYTTÖ MUUHUN KUIN KULUTTAJAN HENKILÖKOHTAISEEN KÄYTTÖÖN MILLÄ TAHANSA TAVALLA, JOSSA NOUDATETAAN MPEG-2-STANDARDIA VIDEOTIEDON KOODAUKSEEN PAKATTUA MEDIAA VARTEN, ON NIMENOMAISESTI KIELLETTY ILMAN KÄYTTÖOIKEUTTA, JONKA MYÖNTÄMINEN PERUSTUU MPEG-2-PATENTTIPORTFOLIOON SISÄLTYVIIN SOVELTUVIIN PATENTTEIHIN, JA JOKA ON SAATAVILLA OSOITTEESTA MPEG LA, L.L.C. 250 STEELE STREET, SUITE 300 DENVER, COLORADO 80206, USA.

16.16 Apple. Jos ohjelmisto on ladattu Apple iTunes Application Storesta (”App”), asiakas vahvistaa ja h yväksyy seuraavat lisäehdot: (a) Apple ei ole korvausvelvollinen sovelluksesta eikä sen sisällöstä; (b) asiakkaiden sovelluksen käyttö rajoittuu siirtämättömään käyttöoikeuteen käyttää sovellusta missä tahansa asiakkaan omistamassa tai hallitsemassa iPhonessa™, iPadissa™ tai iPod Touchissa™, Application Storen käyttöehtojen sallimalla tavalla; (c) Applella ei ole minkäänlaista velvollisuutta tarjota sovellukselle huolto- tai tukipalveluita; (d) soveltuvien lakien sallimassa määrin, Applella ei ole takuuvelvollisuutta sovelluksesta ja Adobe on vastuussa kaikista vaatimuksista, menetyksistä, korvausvelvollisuuksista, korvauksista, kuluista ja maksuista, jotka johtuvat siitä, että tämän sopimuksen takuuta ei ole noudatettu; (e) Apple ei ole korvausvelvollinen mistään vaatimuksista, jotka liittyvät sovellukseen tai siihen, että asiakas omistaa sovelluksen ja/tai käyttää sitä, sisältäen seuraavat (mutta ei rajoittuen niihin): (i) tuotteen korvausvaatimukset; (ii) kaikki vaatimukset, joiden mukaan sovellus ei noudata soveltuvia lakivaatimuksia; ja (iii) kuluttajansuojavaatimukset; (f) Apple ei ole korvausvelvollinen mistään kolmannen osapuolen vaatimuksista, joiden mukaan sovellus loukkaa kolmannen osapuolen aineettoman omaisuuden oikeuksia; ja (g) Apple ja sen tytäryhtiöt ovat tämän sopimuksen kolmannen osapuolen edunsaajia tällaisten sovellusten suhteen, ja Applella on oikeus käyttää tätä sopimusta asiakasta vastaan kolmannen osapuolen edunsaajana.

Mikäli käyttäjällä on tätä sopimusta koskevia kysymyksiä tai mikäli käyttäjä haluaa Adobelta lisätietoja, käyttäjä voi ottaa yhteyden paikallisella lainkäyttöalueella sijaitsevaan Adoben toimistoon, jonka osoite ja muut yhteystiedot sisältyvät tähän tuotteeseen.

Tämän ohjelmiston nimi, Adobe, Acrobat, Adobe Connect, AIR, After Effects, Authorware, Business Catalyst, Contribute, Creative Suite, Digital Publishing Suite, Flash, Flash Builder, LiveCycle, Pixel Bender, Presenter, Shockwave, ja kaikki niihin liittyvät nimet ja logot ovat joko rekisteröityjä tavaramerkkejä tai Adobe Systems Incorporatedin tavaramerkkejä Yhdysvalloissa ja/tai muissa maissa. Kaikki muut tavaramerkit ovat vastaavasti näiden omistajien omaisuutta.

Gen_WWCombined-fi_FI-20111031_1230