Adobe-ohjelmiston aktivointi

Mitä aktivointi on?

Aktivointi tarkoittaa ohjelmiston asennuksen vahvistamista niin, että tuotteen käyttöoikeudet ovat voimassa tietokoneessa. Tuotteen käyttöoikeudet myönnetään ohjelmiston käyttöoikeussopimuksen perusteella.

Millaiset oikeudet tuotteen käyttöoikeussopimus antaa?

Adobe-tuotteen käyttöoikeussopimuksen mukaan saat asentaa tuotteen käytettäväksi ensisijaisessa tietokoneessa ja myös toissijaisessa tietokoneessa (pöytätietokoneessa kotona tai kannettavassa tietokoneessa), kunhan näitä kahta ohjelmistoa ei käytetä samanaikaisesti. Lisätietoja Adobe-ohjelmistojen käyttöoikeuksista on Adobe-tuotteiden käyttöoikeussopimusten sivus tossa.

Lähetetäänkö aktivoinnin aikana henkilökohtaisia tietoja?

Ei. Aktivointi on täysin anonyymi, eikä henkilön tunnistamisen mahdollistavia tietoja lähetetä. Jokaiseen Adobe-ohjelmistoon sisältyvä yksilöllinen sarjanumero yhdistetään tietokoneen ”konetunnisteeseen”. Kun aktivoit ohjelmiston, konetunniste, tuotteen sarjanumero ja tietokoneen nimen sisältävä merkkijono lähetetään Adobelle sen varmistamiseksi, että ohjelmiston laillista kopiota ei aktivoida enempää kuin sallittu määrä kertoja. Aktivointijärjestelmä ei kerää, lähetä eikä käytä henkilökohtaisia tietoja.

Olen käyttänyt aktivoinnin vaativia Adobe-ohjelmistoja ennenkin. Mikä on muuttunut?

Adobe on yksinkertaistanut aktivointiprosessia. Aikaisemmin aktivointi oli erillinen tehtävä, joka piti suorittaa 30 päivän kuluessa tuotteen käyttöönottamisesta. Acrobat 9:stä alkaen ohjelmisto hoitaa aktivoinnin automaattisesti, kun se on havainnut aktiivisen Internet-yhteyden. Aktivointi tapahtuu huomaamattomasti taustalla. Aktivointi puhelimitse ei ole enää tarpeen eikä edes mahdollinen.

Miten aktivoin ohjelmiston, jos minulla ei ole Internet-yhteyttä?

Adobe-ohjelmisto havaitsee, milloin Internet-yhteys on käytettävissä, ja suorittaa aktivoinnin automaattisesti. Ellei yhteyttä ole, tuote toimii normaalisti ja yrittää aktivointia seuraavalla käyttökerralla.

Voinko siirtää käyttöoikeuden uuteen tietokoneeseen?

Kyllä. Voit poistaa aktivoinnin ensi- tai toissijaisesta tietokoneesta ja alkaa käyttää ohjelmistoa uudessa tietokoneessa. Käyttöoikeuden aktivointi voidaan poistaa enintään 20 kertaa. Jos yrität poistaa aktivoinnin yli 20 kertaa, se ei onnistu, vaan ohjelmisto pysyy aktivoituna nykyisessä tietokoneessa.

Mitä tapahtuu, jos tietokoneeni varastetaan tai se vaurioituu korjauskelvottomaksi?

Jos tietokoneesi varastetaan, se vaurioituu korjauskelvottomaksi tai kiintolevy alustetaan kokonaan uudelleen, aktivointi tuhoutuu. Kummassakin tapauksessa voit asentaa Adobe-tuotteen uuteen tietokoneeseen ja alkaa käyttää sitä. Ohjelmisto havaitsee ongelman automaattisesti, jos se oli jo aktivoitu kahdessa tietokoneessa. Aktivointisovellus opastaa uudessa aktivoinnissa, vaikka aiempi tietokone ei ole enää käytettävissä.

Sarjanumeroani ei hyväksytty. Mitä se tarkoittaa?

Aktivoinnin aikana Adobe-aktivointisovellus saattaa havaita, että antamasi sarjanumero on virheellinen (väärennetty) tai sen käyttö on estetty. Kummassakin tapauksessa näyttöön tulee ilmoitus, ja voit antaa uuden sarjanumeron Adobe-ohjelmistoa varten.

Yritykseni ostaa Adobe-käyttöoikeuksia volyymisopimuksen perusteella. Koskeeko aktivointi minua?

Tuoteaktivointi koskee useimmiten Adobe Acrobat 9:n yksittäisiä vähittäismyyntiversioita eikä tavallisesti kuulu Adobe Open Options -ohjelmiin. Joillakin alueilla tietyt volyymisopimukset voivat kuitenkin edellyttää aktivointia. Adobe-ohjelmistotuotteita tilaavien volyymisopimusasiakkaiden tulee tilata sopimuskohtaiset CD-asennuslevyt. Jos sinulla on kysyttävää, ota yhteyttä valtuutettuun Adobe-jälleenmyyjään tai tutustu Adobe Open Options -ohjelman sivustoon.

Keneltä voin pyytää lisätietoja?

Voit ottaa yhteyttä Adoben asiakaspalveluun, joka auttaa aktivointiongelmissa.

Lisätietoja ja tarkat aktivointiohjeet ovat Adobe-tuotteiden aktivointikeskuksessa.